Сюргюнде жигитибиз - Хапарла - Къарачай-Малкъар тилде - Статьи - Карачаевцы и балкарцы\nБиреўню алтынындан кесинги багъырынг ахшы.\nКёчгюнчюлюкню юсюнден сёз баргъанда, 1944-жылдан эсе 1948 жылда уллу къысыулукъ этилген эди сюргюннге тюшген миллетлеге. Комендантлагъа къол салыргъа адамла, бир элден бир элге бармазгъа деген оноу да ол заманда чыкъгъан эди. Ма аллай къаты къысыулукъ болгъан заманда бизни жерлешибиз Келеметланы Шохайыбха къыралны эм сыйлы саугъасы Социалист Урунууну Жигити деген ат- къалай бла берилгенине сейир этеме. Къуру мен угъай, кёплени да сейир этдиреди ол шарт.\nБу кюнледе Шохайыбны жууукъ адамы келтирген саргъылдым, къыйырлары седиреген къагъытлада жазыулагъа къарай, анга, хал-къына да алай азап жетдирген къыралгъа аныча кертичилей къалыр, аны къой, айныууна къайгъырып, арымай-талмай ишлер ючюн нечик огъурлу,халал жюрекли болургъа керекди деп, сагъыш этеме. Власть-ла аны ызындан кулакса деп эртте болгъан эдиле. Отузунчу жыллада жарашдырылгъан къагъытладан биринде аны Тёбен Чегемде 49 гектар жери, сегиз отоулу юйю, жау чайкъагъан, крупа этген предприятияла-ры, кирпич заводу, тюкени, 67 аты, 80 ийнеги, 26 ёгюзю, 900 къою,60 эчкиси, башха ырысхысы, мюлкю болгъаны жазылыпды.\nСССР-ни Халкъ комиссарларыны Советини бла ЦИК-ни кулакланы юслеринден бегимлери чыкъгъандан сора, Шохайыб, репрессияладан къоркъуп, юй бийчесин,эки къарындашын,эки эгечин да биргесине алып, Дагъыстаннга кёчюп кетеди. Юйюр архивде Ленинградны потребитель обществоларыны Союзуну Север-Кавказ крайда уполномоченный Ни-колай Стуколкин Келемет улугъа берген доверенность сакъланыпды. Анга кёре Шохайыб потребитель обществону Буйнак районда уполно-моченныйни къуллугъун толтургъанды.\nАлай ЦИК-ни оноуу бери да жетгенди. Буйнак шахарны Совети Келеметланы Шохайыбны кёчюрюуню юсюнден буйрукъ чыгъаргъан-ды. Аллай оноу чыгъаргъан жыйылыуну протоколу да сакъланыпды. Алай бла 1935 жылда 8-чи мартда ол беш башлы юйюрю бла башха «дагъыстанлы кулакла» бла бирге Къазахстаннга Джамбул область-ны Мерке элине тюшеди. Кёчгюнчюле кюндюз чюгюндюр сабанлада ишлеп, ингирликде уа саман этгендиле, аладан юйчюкле сюегендиле. Мындагъы чюгюдюр совхозну да кёчгюнчю кулакла: таулула, аварлы-ла, даргинлиле,лаклыла, чеченлиле да къурагъандыла. Аланы ёлюмден чюгюндюр сакълагъанды. Аны сууда, отда биширип да ашагъандыла.\nКелемет улу къалай ишлегенине аны производство характеристи-калары шагъатлыкъ этедиле. Аладан биринде жазылгъаныча, жигер урунууу бла барысын да озгъаныны, жамауат ишлеге да тири къа-тышханыны юсюнден айтылады. Башхасында уа 1946 жылда аны башламчылыгъы бла Меркени балтуз чыгъаргъан комбинатында чю-гюндюр ёсдюрген биринчи звено къуралады эмда аны уста башчылыкъ этгенини хайырындан бир заманда да болмагъанча бай тирлик алып турады. Аны башхалагъа дайымда юлгюге келтиредиле, сураты Сыйлы-лыкъны къангасындан кетерилмейди, дирекция уа кёп кере саугъалайды.\n1947 жылда Шохайыбны звеносу бир гектардан 836 центнер балтуз чюгюндюр алады. 1948 жылда 8-чи майда уа СССР-ни Баш Советини Президиумуну Указы бла анга Социалист Урунууну Жигити деген ат аталгъаны бла бирге «Серп и молот» алтын жулдуз, Ленинни ордени да бериледиле. Ол кюнледе СССР-ни аш-азыкъ промышленность ми-нистри Зотовну анга жиберген алгъышлау письмосунда: «Бу сыйлы саугъагъа Сиз кесигизни аямай,арымай-талмай ишлегенигиз, агроном илмуну шёндюгю хайырлы амалларын уста хайырлана билгенигиз, Ата журтха уллу сюймеклигигиз ючюн тийишли болгъансыз»,-деп жазылып эди. Ызы бла уа Битеусоюз эл мюлк общество Шохайыбны анга член болургъа чакъырады, академик Вильяминов атлы эл мюлк институтда окъутургъа да айтады.\nАлгъын производство характеристикалада «кёчгюнчю Келеме-тов» деп жазылгъан эсе, ол сыйлы къырал саугъа берилгенден сора анга «жолдаш Келеметов» дейдиле. Аладан биринде «Баш Советге, жер-жерли советлеге да айырыулагъа хазырланыугъа, партияны политикасын ангылатыугъа, совхозну жамауат ишине тири къатышады»,-деп,алай багъа бичгендиле.\nШохайыб 1952 жылда 6-чы майда ёлгенди, аны Къазахстанны Джамбул областыны Мерке элинде асырагъандыла. 1993 жылда 31-чи майда уа КъМР-де МВД-ны оноуу бла ол реабилитация этилгенди.\nМинги-Тау № 2 (156) март-апрель 2011 ж. С.168-170\nКатегория: Хапарла | Добавил: moonbloke (07.10.2015) | Автор: ТЕКУЛАНЫ Хауа


Буторундан Акъболатха дери. | Электронная газета "Кабардино-Балкария"\nБуторундан Акъболатха дери.\n6 декабря, 2019 - 06:51\nНальчикни кёп жеринден къарасанг, бютюнда Ленин атлы орамдан а, бу таула бир да аламат ариу кёрюнедиле. Аладан кёзюнгю алмай къарап турлугъунг келеди. Къурч къалаларыча сюеледиле къалыубаланы шагъатлары, таймай жерлеринде сын къатып.\nЖайда бир-бир тёппелеринде къар болса да, этеклеринде уа ариу жашил кырдык ёседи. Андан энишгесинде уа къалын агъач. Ала барысы да кеслерича сейирликле, бир бири ызларындан тизилселе уа, уста ишлеген ариу суратха ушайдыла.\nБыланы барысына Холам таула деп айтадыла. Алай аланы хар чукуюну, сыртыны, сызгъысыны, тёшюню, дуппуруну, чунгуруну, агъачыны да аты барды. Аланы барын да билген хазна кёп адам болмаз. Болсада бек уллуларыны атларын билгенибизча айтайыкъ.\nСолдан онгнга санайыкъ. Таула башланнган жери Буторунду. Бут оруннга ушагъан чунгур жерди. Мал кютген жери, биченлиги, агъачы да барды. Революциягъа дери холамлыла анда бичен ишлеп болгъандыла. Колхозланы заманында уа герпегежчилени бир къой къошлары тургъанды.\nАндан ёргерек келип, биринчи бийик башха Акъ-Къая дейдиле. Герпегежчиле анга Мукъур деп да айтадыла. Аланы орталарында кез да барды. Аны бери тюбю уа Тутун деген жерди. Герпегежни алайда да бир къой къошу тургъанды.\nМукъурну баш жаны къара герады. Анда арталлыда бир жукъ ёсмейди. Жай чиллени бек къызыу кюнлерине дери юсюн къар басханлай турады. Бурун алайда холамлыла зылдыладан узунлугъу километр чакълы болгъан илипин ишлегендиле. Аланы уа тауну бу жанындан, Тутун деген жерден, ташыгъандыла. Алайдан ары дери уа тик жерди. Ат, эшек окъуна айланалмайды. Адамла сыртлары бла ташыгъандыла зылдыланы. Сора илипинни ичин сары топуракъ бла сюртгендиле. Жанларындан гитче арыкъла этип да къошхандыла.\nЖай чилледе алайда къар эрип, арыкъла бла илипиннге саркъып, аны бла уа къая эринине дери келип, андан энишге къуюлуп болгъанды. Ол суу бла уа Акъ-Къаяны тюбюнде биченликлени сугъаргъандыла. Илипинни къачан ишленнгени белгисизди. Алай ызы бла уа бюгюнлюкде да сакъланнган хапарын айтадыла.\nМукъурну ары жанында бир къабыр да барды. Аны юсюнден да герпегежчи къойчудан эшитген эдим. Анга уа «Асланбек бодуркъу» дейдиле. Таурухда айтылгъанына кёре, ол Кърым ханны къабырыды. Асланбек бу тийреледе халкъны тонай айланнган заманда таулула аскерин къыргъандыла, кесин ёлтюрюп, башында айтылгъан жерде асырагъандыла. Бир къауумун сау къоюп: «Бу тау башы кёрюннген жерден жууукъ бери жанламагъыз», - деп ашыргъандыла.\nКим биледи, ол къачан болгъан ишди? Алай колхозланы заманында ол тийреледе къойчула обаны кёре тургъандыла.\nАкъ-Къаядан онг жанына тарта келсек, чукуйладан барысындан да бийигирек Къара Къаяды. Бек алгъа къар аны башына тюшер, эриген да жай чиллени эм исси кюнлеринде этер.\nАлайдан да онг жанына келе келсек, алашаракъ чукуйну кёребиз. Анга уа Эннеу-Кетген-Къая дейдиле. Ол да бурунладан жюрюген атды. Эннеу деген киши алайдан кетип, ол ат аны ючюн аталгъан хапар жюрюйдю.\nЭннеу-Кетгенни онг жанында бирсиледен берлагъыракъда тургъан таугъа Уллу-Сурх дейдиле. Андан да онг жанына ёте келсек, Шыпшынынгы, Буу-Мюйюзлю-Кез, Таракъла, Тёбен-Баш-Тюз, Акъболат, Къундушлу, Тёбен-Баш-Тюз эм дагъыда башха жерле бардыла.\nБашында сагъынылгъанла тауланы бийик жерлерини атларыдыла. Аладан энишгерек тюшсек, Буторундан Акъболатха дери быллай жер атла бардыла: Гедротту, Малтан-Тюп, Крандух-Орта, Акъ-Баш-Тюз, Шау-Хуна, Баш-Тыкыр, Мукал-Башы, Къапчагъай, Къундушлу, Къазан-Башы, Чертлеуюклю, Таза-тюп, Къазан, Тёбен-Кёлле, Тешикле эм дагъыда башхала.\nБыладан берлакълада да кёп жер-суу атла бардыла. Хар бирини да магъанасы барды. Сёз ючюн, Шау-Хуна. Адамла айтханнга кёре, не чууакъ кюнде окъуна аны башына бир гитче булутчукъ къонса, ол кюн жауун жаумай къалмагъанды. Бурунлула, анга эс бура кетип, Оу-Хуна – Шау-Хуна деп атагъандыла.\nБирде къысхартып Шау-Хуна деп къоядыла. Узакъдан къарасанг, башы тюзюрекча кёрюнеди. Къысха айтханда, сыртха ушайды.\nБир-бир жер атланы иги ангыламагъанбыз. Сёз ючюн, Гедретту, Шыптынынгы, Чымашкы дегенча, ким биледи, аланы да бир магъаналары болурла.\nТауда, тюзде да жерсиз хазна таш, агъач окъуна болмаз. Жарсыугъа, ала аз-аздан унутула барадыла неда орус тилге кёчюрюледиле. Узакъ бара турмайыкъ: Акъ-Суу (Белая Речка), Топуракъ-Суу (Бешенка), Суу-Ара (Четвёртый посёлок), Фарадин (Цемзавод) болуп турадыла. Аладан сора да, кёп юлгюле келтирирге боллукъду. Кеси жерлерибизни атларын бурун айтылгъанларыча сакъларгъа тийишлиди. Аланы бир башха тилге кёчюрюрге кереклиси жокъду.


Бекден къазакъ тилейме.\nКъазагъыма не керек?\nКъазагъыма къуш керек.\nКъушну уруб учурдум,\nМен хорладым, сен турдунг.\nДжуу-джуу, джуу ала\nСабийни къолуну сырт терисинден эки бармакъ бла тутасыз, ол да экинчи къолу бла сизни ол тутхан къолугъузну сырт терисинден тутады, бирси къолугъуз бла аны башындан биягъынлай тутасыз да, артыкъ бек чимдемегенлей, амма, джиберген да этмегенлей, тёрт къол да ёрге бла энгишге «джюзгенлей», назмучукъну айта-айта келесиз да, ахырына джетерге, эрлай къолланы ийиб, быгъынчыгъына дыгъы этесиз.\nДжуу-джуу, джуу ала,\nЭки чычхан суу ала,\nАкка отдан тюшюре,\nАкка кийик тюшюре,\nТаугъа кетди чибинчиси,\nАкка тишин тюшюре,\nКиригиз да, джатыгъыз,\nАт немелей къатыгъыз!\nДуркъу былай айтылады. Сабийни къол аязын ёрге буруб, бир къолугъузгъа саласыз. Бирси къолугъузну башала бармагъы бла сабийни ачыкъ къол аязында дыгъычыкъ эте, дуркъуну айтыб башлайсыз:\nДуркъу ичинде ёгюз,\nЁгюз ичи семиз.\nМындан сора гитче бармакъдан башлаб, хар бармакъны этген къылыгъын айта, бирем-бирем бюге барасыз:\nБу урлады, бу сойду,\nБу биширди, бу ашады,\nБу уа барды да тил этди.\nБирси къолугъузну джумдурукъ этиб, баш бармакъны (тилчини) аны бла тюесиз:\nТюйюгюз тилчини, тюйюгюз,\nЭшикге атыгъыз да ийигиз!\nБылай айтыб, сабийни къолчугъун эшик таба джанына силдейсиз. Барыбыз да билгенден, тил этиу, тилчилик бизни халкъда ёмюрледен да бек уллу айыбха, гюнахха саналгъанды.\nДуркъу ичинде семиз ёгюз,\nКече уру марады,\nГитче бармакъ урлады,\nСансыз бармакъ сойду,\nОрта бармакъ биширди,\nБаш ала бармакъ ашады,\nБаш бармакъ да тил этди:\nТюйюгюз аны, тюйюгюз,\nДжашчыкъны (неда къызчыкъны) эшикге атыб ийигиз!\nДуркъу-дуркъу, дуркъу ёгюз,\nЁгюз ичи семиз,\nБу урлады, бу сойду, бу биширди,\nБу ашады, бу айгъакъ чыкъды.\nМуну да тюйюгюз,\nМуну да тюйюгюз!\nДжашчыкъны (неда къызчыкъны) эшикге атыб ийигиз.\nДуркъу-дуркъу, дуркъу ичинде ала ёгюз,\nБу урлады да келди, бу сойду да къазаннга салды,\nБу биширди да, аш салмагъа чыгъарды,\nБу да ашады да тойду,\nБу да барды да, иесине айтды да къойду,\nТюйюгюз-тюйюгюз, муну эшикге атыб ийигиз!\n2-4 джыл болгъан джашчыкъла чыбыкъ атлагъа миниб, ойнайдыла. Чыбыкъ атха бир-эки атлам узунлугъу болгъан, орта адамны бармагъыны базыкълыгъы бир тюз чыбыкъны сайлайдыла. Бир къыйырындан онг къолу бла тутады да, атха миннгенча, онг аягъын ары джанына атыб, «юсюне» минеди. Бирси къолуна да бир къамчичик неда булчукъ алыб, атын ары-бери чабдырады, чёрчегирек джашчыкъла уа «ат оюнла» огъуна да этдириучендиле: атын шын тургъузады, артына-аллына бердиреди, чочутады... Бизни заманыбызда, талай джашчыкъ болуб, чыбыкъ атлада чаришле да этиучен эдик. Бизни чаришибизге къараб тургъан абаданладан ким болса да алгъа келгеннге ёчге ачхачыкъ неда конфетле бериучен эдиле. Ёчню кесине алыб къойгъан айыб эди - арада юлешиб, алай ашай эдик.\nЭсде болмай тургъанлай учуб келиб сабийни юсюне сымайылчыкъ (божья коровка) къонса, аны бла былай булджунуучандыла. Сымайылчыкъны сабийни бармагъына миндириб, аны да ёрге тутсанг, ол хаман ёрге барыб турады. Бармакъны учуна джетди дерге, бирси бармагъына миндиресе, андан да башхасына. Алай этерге къалсанг, сымайылчыкъ къанатларын ача келиб, учуб кетиученди. Бармакълада джюрютген заманынгда уа былай айтыб тураса:\nАття келе эсе, уч да кет!\nСымайылчыкъ, уч да кет!\nКъачда неда джазда зурнукла (журавль) кёкде тизилиб учуб баргъанларын кёрген сабийле, аланы ызларындан чаба, былай айтыб къычырыучан эдиле:\nКёкде баргъан зурнукла,\nКече бизде къалыгъыз,\nМени ала барыгъыз!


Суббота, 15 Апрель 2017 06:52\tАрхиепископ Феофилакт, адетдеча Святых Страстей деген къуллукъ этди.\tАвтор Редактор\nБыйыл апрель айны 13-де кече Пятигорске бла Черкесскени архиепископу Феофилакт, Пятигорскени Спасс клисасында, бизни Масих Исса Раббийибиз бизни къутхара чекген Азабыны къуллугъун этди. Дин къуллукъда православ зикирлени регент Куба Анна башчылыкъ этген клисаны хору джырлады. Владыка, , Раббий бизни Масих Иссаны чекген азабы бла елгенинден хапар айтхан 12 Страстный Евангелия- Сыйлы Китабдан юзюклени окъуду. Инджил окъугъанлагъа келген джамагъат къолларына джау чыракъла алыб шош болуб эс белюб тынгыладыла. Алагъа, эриденги Онглу Байрымны бошай, архиепископ Феофилакт ауаз берди. Дин къуллукъдан сора православ джамагъат къуралгъан адетдеча юйлерине Инджил окъулгъан сагъатда къолларында джана тургъан джау чыракъланы джарыгъын юйлерине элтдиле.\tПодробнее ... Опубликовано в\nСуббота, 15 Апрель 2017 06:51\tСвято-Сергий гимназияда космонавтиканы кюнюн белгиледиле.\tАвтор Редактор\nБыйыл апрель айны 12-де Черкесскеде Свято-Сергий гимназияны биринчи классны сохталары, космонавтиканы Кюнюне атаб дерс бардырдыла. Сабийле космосдан, космонавтладан, къутхарыучу аппаратладан, биринчи космонавт Юрий Гагаринден кеб хапар билдиле. Классны куратору Къарачай-Черкесияда МЧС-ни гитче къайыкълагъа кърал инспектору В.С. Денисенко сабийлеге, джерге тюшген космонавтланы излеген кемеледен хапар айтды. Сабийле дагъыда адамны биринчи кере космосха учханындан хроникагъа къарадыла. Тюбешиуню, дерсни темасына атаб пластилинден затла ишлеб тамамладыла.\tПодробнее ... Опубликовано в\nСуббота, 15 Апрель 2017 06:50\tПравослав динчи, Ата джуртну джакълаугъа разылыкъ этди.\tАвтор Редактор\nБыйыл апрель айны 13-де Нарсана шахарда «Журавли» деген мемориал комплексни къатында призывникни Кюню болуб етдю. Анга Никольский клисаны клириги протоирей Чеканов Димитрий да къошулгъан эди, ол нарсаначылагъа Ата джурт сакълаугъа разылыкъ этди. Аскер къуллукъгъа барыргъа заманлары джетиб келгенлеге сез айта, Ата джуртларын хакъ джюрекден джакълагъан шыйыхланы юлгюге келтирди. « Сыйлы бийле Александр Невский бла Дмитрий Донской, адмирал Ушаков Федор шыйых, Масихни джолунда ашхы аскерчиле болуб къалмай, бу джерни деу къаугъарлары болгъандыла»,-деб чертди православ динчи. Андан сора да ол, Ата джурт ючюн джан берген аскерчилеге «Вечная память» деген дуаны джырлады.\tПодробнее ... Опубликовано в\nПятница, 14 Апрель 2017 13:42\tАрхиепископ Феофилакт Спасс клисада кечеги литургия бардырды.\tАвтор Редактор\nБыйыл апрель айны 11-де кече, Сыйлы Гюрге кюн, Пятигорске бла Черкесскени архиепископу Феофилакт, Пятигорскени Спасс клисасында Нюрленнген Саугъаланы кечеги Литургиясын бардырды. Бу экинчи литургияды ара клисада быйыл этилген. Архиерейге дин къуллукъ болушлукъну клисаны клириклери этдиле. Литургияда православ джырланы регент Куба Анна башчылыкъ этген архиерейли хор джырлады. Дин къуллукъдан сора Архипастырь православ дин ахлулагъа ауаз бериб табын этерге Сыйлы Къачны тутду. Андан сора Владыка клисагъа келген джамагъат бла ушакъ этди.\tПодробнее ... Опубликовано в\nПятница, 14 Апрель 2017 13:39\tПравослав динчи школгъа архиепископ Феофилактны саугъасын берди.\tАвтор Редактор\nБыйыл апрель айны 11-де Къарачай-Черкесияда Къыбла клиса округну приходларыны джуаблы динчиси протоирей Субтельный Евгений, Зеленчюк стансени 2-чи номерли школуна Пятигорске бла Черкесскени архиепископу Феофилактны атындан, православ культураны Таммалындан окъуу пособиланы 30 комплектин саугъа этди. Китабланы класс сагъатдан сора бердиле, аны кезюуюнде, дин культураланы Тамаллары бла светский этикадан устаз Мерцева Татьяна,ючюнчю классны сохталарына кеси окъутхан предметден хапар айтды, бу сабийле аны келир джыл окъуб башларыкъдыла. Сохтала Ата Джуртну юсюнден постановка кергюздюле. Аны ызы бла джуаблы православ динчи сабийле бла культураны аны адамны джашауунда магъанасындан ушакъ этди.\tПодробнее ... Опубликовано в\nПятница, 14 Апрель 2017 13:38\tЧеркесск шахарны гимназиячылы Масих Иссаны Пасхасындан кеб зат билдиле.\tАвтор Редактор\nБыйыл апрель айны 10-да Черкесскеде Никольский клисаны клириги иерей Гурин Александр, Свято-Сергий гимназияны сохталарына Масихни Джарыкъ Тиргизилгенден, аны тарихинден, пасха адетледен да ахапар айтды. Православ динчи сабийлени къуру джангыкесамат байрамны тарихи бла шагърей этиб къоймай эскикесамат Пасхадан да хапарлы этди. Дерсде сабийле, Пасхагъа – артос деген пасха гырджын, юйледе куличле, творого пасхала нек биширилгенинден хапарлы болдула. Аны тышында да пасха гакгыны тарихи бла пасха алгъышны магъанасы бла да шагърей болдула. Кесини хапарын православ динчи «Пасха» деген документал кино бла толу этди.\tПодробнее ... Опубликовано в\nПятница, 14 Апрель 2017 13:33\tПравослав динчи сохтала бла шохлукъну юсюнден селешди.\tАвтор Редактор\nБыйыл апрель айны 10-да Железноводск шахарны 2-чи номерли орта школунда православ динчи бла кезюулю тюбешиу болуб етдю. Бу джол, иерей Пронь Алексий бла тюбешиуню шохлукъ темагъа атадыла.7-чи классны сохталары православ динчи бла ол сезню къаллай магъанасы болгъанындан, керти тенглик тутаргъа не зат болушады дегенниюсюнден ушакъ этдиле. Джаулукъну юсюнден да айтылды, артыкъ да бек джаулуагъа сюймекликни юсюнден фарызны къалай толтурургъа кереклиси чертилди. Православ динчи сохталаны талай сорууларына джуаб да берди.\tПодробнее ... Опубликовано в\nПятница, 14 Апрель 2017 13:28\tКавказски поселокда «За жизнь» деген акция болуб етдю.\tАвтор Редактор\nРаббийни Иерусалимге Кирген байрамында литургиядан сора Кавказский поселокну Георгий приходуну джаш телюсю , сабийни ана къарнында болгъанындан башлаб джашауун джакъларгъа керекди деб адамлагъа къол салдырыб чыкъдыла. Клисагъа келген джамагъатха эсгертген къагъытчыкъла бла буклетле да бердиле. Къол салдырыуну акциясы бла юйдеги джылыуну джакълау джаны бла хапарлагъан иш аллыбызда Страстный седмица кюнледе да барлыкъды.\tПодробнее ... Опубликовано в\nакция За жизнь\nПятница, 14 Апрель 2017 13:26\tАрхиепископ Феофилакт Сыйлы Баш кюнню дин къуллугъун бардырды.\tАвтор Редактор\nБыйыл апрель айны 10-да Пятигорске бла Черкесскени архиепископу Феофилакт, Успен Вторафон Бештау эркиши монастырны Георгий клисасында устав дин къуллукълла бла Нюрленнген Саугъаланы Литургиясын бардырды. Архиерейге дин къуллукъ болушлукъну, иеромонах (Гичко) Михаил бла иеродиакон (Галуаев) Самуил этдиле.Анда православ зикирлени иеромонах (Казаков) Елевферийни башчылыгъы бла монастырны дин къарнашларыны хору джырлады. Литургиядан сора Архиерей дин къарнашларына, абустол Иоанн Богоссловну Тюшюнюу китабындан оюмлашдыргъан сезлени айтды.\tПодробнее ... Опубликовано в\nПятница, 14 Апрель 2017 12:01\tСтаропавлов станседе джанны джакъларгъа джоралаб адамладан къол салыу джыйдыла.\tАвтор Редактор\nРаббийни Иерусалимге Кирген байрамында, Старопавлов стансени Никольский клисасында Дин къуллукъдан сора, закон джаны бла аборт этерге эркинлик бермезге джоралаб «Начало жизни» деген ат бла джамагъат акция болуб етдю. Бизни къралда бу мероприятияны Благовещения Пресвятой Богородица байрамгъа джоралагъандыла. Клисагъа джюрюген джамагъат, амалсыз медицина страхования системадан абортланы къоратыу деген петицияны тюбюнде кеслерини къол ызыларын салдыла. Джаш телю да стансечилеге листовкала чачыб , информацион афишала да джабышдырдыла.\tПодробнее ... Опубликовано в\nПравослав динчи суаблыкъ марафонну ачылыууна къошулду.\tХристиан дин школну сохталары Вербный воскресенья бла къарт адамланы алгъышладыла.\tАрхиепископ Феофилакт Вербный ыйых кюнню Спасс клисада белгиледи.\tНарсананы Православ гимназиясында Благовещение байрамны белгиледиле.\tВ началоНазад12345678910ВперёдВ конец\tСтраница 3 из 231\tГлавнаяАнонсыНовостиОбъявленияАрхиерейКавказский паломникъПриходыМонастыриДуховенствоСвятыниОтделыВидеоЖизнь ЦерквиФотоПресс-досьеЕпархиальное собраниеЕпархиальный советДокументыКонтакты


«Ол къыйын кюнлени сагъыныргъа сюймегенди»\nГижгиланы Къаншауну жашы Ануарны Хушто-Сыртда танымагъан жокъ эди. Ол тепсеуге бек уста болгъанды. Узун бойлу, чырайлы жаш къымылдап башласа, арый билмегенди. Бир жол а ансамбль бла бирге Сталинни аллында да аякъ бюкгенди. Андан сора бачаманы аты бла эки бюсюреу письмо да алгъан эди.\nПодробнее о «Ол къыйын кюнлени сагъыныргъа сюймегенди»\nПодробнее о Элбрусдан Берлиннге дери\nПодробнее о Элни ичинде жол жангыртылады\nПодробнее о Урушда – жигит, урунууда - жигер\n26 июня, 2020 - 08:10\n2020 жылны экинчи жарымына жазылыу кампания барады.\nПодробнее о Жилянмагъан жилямукъла жюрек ауруу боладыла\nПодробнее о Алмала бла кеси кесибизни толусунлай жалчытырча\nПодробнее о Жашауун тау халкъланы азатлыгъына жоралагъан\nПодробнее о Россейлиле аяулу болгъандыла\nПодробнее о Шёндюгю миллиардерлени сюйген кийимлери – водолазкала бла футболкала\nПодробнее о «Къол къыйынымы ёксюзлеге, саусуз сабийлеге юлеширге сюеме»\n26 июня, 2020 - 08:01\nФразеология айланчла малкъар тилни эрттелилигин бла къалай бай болгъанын кёргюзтгедиле. Аланы билгенни ушагъы бай болады. анга къайда да сюйюп тынгылайдыла.\nПодробнее о Сёз байлыкъ\nПодробнее о Энди алача жокъду


Найдено 0 квартир на улице Кабардинская в городе Черкесск\nПродажа квартир на улице Кабардинская в городе Черкесск\nКарачаево-Черкесская Республика, Черкесск, Октябрьская улица, 32 от ул. Кабардинская\nКарачаево-Черкесская Республика, Черкесск, Зеленая улица, 46 от ул. Кабардинская\nКарачаево-Черкесская Республика, Черкесск, Пятигорское шоссе, 3Б от ул. Кабардинская\nКарачаево-Черкесская Республика, Черкесск, улица Карла Маркса, 162А от ул. Кабардинская\nКарачаево-Черкесская Республика, Черкесск, Октябрьская улица, 27Г от ул. Кабардинская\nКарачаево-Черкесская Республика, Черкесск, Пятигорское шоссе, 3А от ул. Кабардинская\nКарачаево-Черкесская Республика, Черкесск, улица Гутякулова, 15 от ул. Кабардинская\nКарачаево-Черкесская Республика, Черкесск, Октябрьская улица, 16 от ул. Кабардинская\nКарачаево-Черкесская Республика, Черкесск, Октябрьская улица, 5 от ул. Кабардинская\nКарачаево-Черкесская Республика, Черкесск, Октябрьская улица, 9Б от ул. Кабардинская\nКарачаево-Черкесская Республика, Черкесск, Интернациональная улица, 9 от ул. Кабардинская\nКарачаево-Черкесская Республика, Черкесск, Крайняя улица, 84А от ул. Кабардинская\nКарачаево-Черкесская Республика, Черкесск, Октябрьская улица, 56А от ул. Кабардинская\nКарачаево-Черкесская Республика, Черкесск, Партизанская улица, 91 от ул. Кабардинская\nКарачаево-Черкесская Республика, Черкесск, Интернациональная улица, 10 от ул. Кабардинская\nКарачаево-Черкесская Республика, Черкесск, улица Гутякулова, 30 от ул. Кабардинская\nКарачаево-Черкесская Республика, Черкесск, Октябрьская улица, 46 от ул. Кабардинская\nКарачаево-Черкесская Республика, Черкесск, улица Гутякулова, 13 от ул. Кабардинская\nКарачаево-Черкесская Республика, Черкесск, Гражданская улица, 24 от ул. Кабардинская\nКарачаево-Черкесская Республика, Черкесск, Интернациональная улица, 16А от ул. Кабардинская


Жаз башы - ёртенлени кезиую. | Электронная газета "Кабардино-Балкария"\n21 февраля, 2020 - 07:25\nКъабарты-Малкъарда От тюшюуге къажау-къутхарыу службаны келечилери жыл сайын жаз башында профилактика ишни бардырадыла. Аны кезиуюнде къоркъуусузлукъну жорукъларына юйретедиле эм эсгертиу буклетле да юлешедиле.\nКъургъакъ къаудан, белгилисича, жанаргъа ёчдю. Жерге атылгъан тютюнден, кюн тюбюнде къызгъан мияладан, кир-кипчикни жандыргъандан эмда башха затладан да тиргизиледи. Заманында эс этилмесе, ёртен агъачлагъа, дачалагъа, эл мюлк жерлеге эм башха объектлеге да женгил кёчеди эм уллу къоранчла салады. Ол себепден бу жорукъланы бузмазгъа тийишлиди:\n* Тёгерек - башны тазалагъаныгъыздан сора, багушну мекямладан элли метрден жууукъда жандырмагъыз. Ол кюйюп бошагъынчы къарагъыз. Жел ура эсе, ол жумушну башха кюннге къоюгъуз.\n*Жашил кырдык теркирек ёсер муратда къауданны кюйдюрмегиз. Ол сиз къарап-къарагъынчы тёгерекге жайылып кетерге боллукъду.\n* Керек кезиуде от ёчюлтюучю машина жашау журтугъузну неда башха мекямыгъызны къалайына да жетерча болургъа керегин унутмагъыз.\n*Кир-кипчикни, арбазда кюйдюрмей, тышына чыгъарырча контейнерге жыяргъа керекди. Арбазыгъызда отну ёчюлтюрча аберилеригиз сакълансала игиди, анга сууу бла 200 литр чакълы сыйыннган чыккыр жарарыкъды.\nКъауданнга от тюшюп, тёгерекге жайылып барса, аны терекни бутакълары бла уруп, юсюне жер неда топуракъ атып ёчюлтюрге кюрешигиз. Алай къолугъуздан келмезлигин билсегиз а, созмай, от ёчюлтюучю службагъа бу номерлеге сёлешигиз: «01», «101» эм «112».


Подробнее: Ишчи устала хазырлау – заманны излеми\nКъЧР-ни Башчысы Темрезланы Рашидни оноуу бла 2018-чи джылдан башлаб, юйдегиде ючюнчю сабий тууса, анга юч джыл толгъунчу ачха тёлениб турлукъду.\nАны бла байламлы законну проекти джарашдырылгъанды, КъЧР-ни Халкъ Джыйылыууну (Парламентини) кёзюулю сессиясында анга депутатла къарарыкъдыла.\nРеспубликада адамланы бир бёлегине федерал дараджада социал болушлукъ этилгени бла да къалмай, субъект кесича табдырады болушлукъ. Россия Федерацияны Президенти Владимир Путинни май указларын джашауда орунлу эте, социал, окъуу-билим эмда саулукъ сакълау санагъатлада ишлегенлени иш хакълары тыйыншлысыча кёлтюрюледиле.\nКъарачай-Черкесияда кёб сабийли юйдегилеге ай сайын къошакъ ачха бериледи – айтыргъа, ючюнчю неда андан сора да туугъан сабийлеге юч джыллары толгъунчу.\nПодробнее: Ючюнчю сабийге ачха тёленникди\nКъарачай-Черкес Республиканы Башчысы Темрезланы Рашид Пятигорскеде Россияны Президентини ШКФО-да Толу эркинликли келечиси Белавенцев Олег бла тюбешгенди.\nАлайда эки джаны да бусагъатдагъы джамагъат-политика болумну эмда 2018-чи джыл мартны 18-де боллукъ президент сайлауланы къурауну, аланы тыйыншлы дараджада бардырыуну мадарларын сюзгендиле.\nТемрезланы Рашид Белавенцев Олегге республикан эмда федерал структураланы, кеси оноулу джергили органланы араларында адамланы къоркъуусузлукъларын сакълау джанындан бир оноулу болуб, бир-бирин ангылай, законну излеминдеча, Республикан сайлау комиссиягъа болушууну юсюнде бирлешиб ишлериклерин айтыб ангылатханды. Аны кибик, ол тюбешиуде Россияны Президентини май указларын толтурууну эмда регионда социал-экономика проектлени джашауда орунлу этиуню юсюнде кърал башчы салгъан борчланы тындырыуну юслеринден да баргъанды сёз.\nПодробнее: Магъаналы тюбешиу\nПартияны болушлугъуна таяна\nДжамагъат керти разылыгъын билдирди


Къыт кезиуде огъары малкъарлыла кеслери къыйналгъанларына да къарамай, къырал чекни къоруулаучулары бла ётмекни жарты этип жашагъандыла\n28 май – Чекчини кюню\nПодробнее о Къыт кезиуде огъары малкъарлыла кеслери къыйналгъанларына да къарамай, къырал чекни къоруулаучулары бла ётмекни жарты этип жашагъандыла\n29 мая, 2019 - 09:40\nПодробнее о Наркотиклени жайылыуун тохтатыугъа ата-аналаны, устазланы, жамауатны къатышдырыр муратлыдыла\nКинематографистлени кезиулю фестивалы - жарыкълыкъны, ышаныуну белгиси\n29 мая, 2019 - 09:35\nБу кюнледе Искусстволаны Шимал-Кавказ къырал институтунда «Кинокавказ-2019» аты бла Шимал Кавказны жаш тёлюсюню экинчи ачыкъ кинофестивалы баргъанды. Аны продюсерлери бу вузну бошагъанла Артём Челикин, Зарина Ажагоева эм Заур Нагоев болгъанларын энчи белгилерге керекди.\nПодробнее о Кинематографистлени кезиулю фестивалы - жарыкълыкъны, ышаныуну белгиси\nБитеукъырал эришиуден – доммакъ майдал\n29 мая, 2019 - 09:30\nАрмавирде дзюдодан битеукъырал эришиу бардырылгъанды, анга 21 жыллары толмагъан спортчула къатышхандыла.\nПодробнее о Битеукъырал эришиуден – доммакъ майдал\nГежаланы Далхат Европаны биринчилигинде сермеширикди\nКраснодар крайны Анапа районунда 13-14-жыллыкъ спортчуланы араларында боксдан Росссейни биринчилиги бардырылгъанды. Анга къыралны 60-дан аслам регионундан 326 боксчу къатышхандыла, ала 20 ауурлукъ къауумда эришгендиле.\nПодробнее о Гежаланы Далхат Европаны биринчилигинде сермеширикди\n«Биринчи жырымы малкъар къызгъа жоралагъанма»\n29 мая, 2019 - 09:25\nКъарачайлы къарындашыбыз Тамбийланы Асхатны жашы Къаспотну бизни республикада не заманда да ашыгъып сакълаучудула. Таулула аны жырларын бек жаратадыла, концертине барадыла, дисклерине да сюйюп тынгылайдыла.\nПодробнее о «Биринчи жырымы малкъар къызгъа жоралагъанма»\nАлтаулан больницагъа жетдирилгендиле\n29 мая, 2019 - 09:20\nБайрым кюн «Кавказ» федерал жолда тёрт машина къагъышхандыла. Аны кезиуюнде бир адам ёлгенди, алтаулан а саулукъ сакълау учреждениялагъа жетдирилгендиле.\nПодробнее о Алтаулан больницагъа жетдирилгендиле\n«Аналыкъгъа хазырланнган тиширыулагъа алгъын энчи къайгъыргъандыла»\n29 мая, 2019 - 09:15\nЗаманнга кёре адамла, аланы жашаулары да тюрленедиле. Онтогъузунчу, жыйырманчы ёмюрледе ауурлугъу болгъан тиширыу кесин къалай жюрютгенини юсюнден биз Хасания элде хурметли ынна Бёзюланы Акули бла ушакъ этгенбиз.\nПодробнее о «Аналыкъгъа хазырланнган тиширыулагъа алгъын энчи къайгъыргъандыла»\nТинтиулери бла жашауну игилендирир умутлуду\nЭкономика илмуланы доктору Керимланы Фатимат бу бёлюмде айырмалы болгъанлай, атын айтдыргъанлай келгенли жыйырма жылдан атлагъанды. Алай эсе да, Нальчикни онтёртюнчю номерли гимназиясындан сора КБГСХА-ны (бюгюнлюкде КБГАУ) экономика факультетин таууса туруп, аны бу жолну сайлар умуту жокъ эди.\nПодробнее о Тинтиулери бла жашауну игилендирир умутлуду\nЭнергетикле къоранчланы азайтадыла\n29 мая, 2019 - 09:00\n«Каббалкэнерго» къоранчланы кетерир ючюн тири кюрешгени себепли быйыл биринчи кварталда 1,1 миллиондан артыкъ киловатт-сагъатны аяргъа онг табылгъанды. Ол а Элбрус районну он кюнню, Тёбен Черек элни уа юч айны ток бла жалчытыргъа жетерик эди.\nПодробнее о Энергетикле къоранчланы азайтадыла\nГазетибизни узакъ Японияда тансыкълау\n29 мая, 2019 - 08:58\nГазетни къолума алып, «Багъалы шуёхла! Сиз, бир тюрлю сылтаула бла «Заманнга» жазылмай къалгъан эсегиз…» -деген сёзлени окъусам, анга бир тюрлю чурум болмазгъа керекди, деп келеди жюрегиме.\nПодробнее о Газетибизни узакъ Японияда тансыкълау\n29 мая, 2019 - 08:55\nБу узун кезиуде (хужу кёчгюнчюлюкню санамай), газет халкъыбызны жашауу бла, аны къадары бла жашагъанды, аны харкюнлюк ишлерин, къайгъыларын, жетишимлерин, муратларын къолундан келгенича кёргюзтюп тургъанды.\nПодробнее о Хар номерде - жашауубузну кёп тюрлюлюгю


Арбазла айбатланадыла | Электронная газета "Кабардино-Балкария"\n«Шахарда тийишли болумну къурау» деген проектни чеклеринде Нальчикде кёп фатарлы юйлени арбазларында тапландырыу ишле кюн сайын бардырыладыла. Бу программаны хайыры бла адамла кеслери жашагъан юйлени арбазларын, муниципалитетле уа жамауат жерлени (паркланы, скверлени…) тап халгъа келтирирге, айбатландырыргъа боллукъдула.\nТийишли ишлени тамамларгъа ахча бюджетден бериледи. Программа узакъ болжаллыды, кеси да 2022 жылда бошаллыкъды. Шахарда уа ол былтырдан бери бардырылады, деп билдиргендиле муниципалитетни жер-жерли администрациясыны пресс-службасындан.\nАлай бла, бу проект бла белгиленнген ишле бюгюнлюкде бек тири тындырыладыла дерчады. Къурулушчула тротуарланы асфальт салыргъа хазырлайдыла, бордюрла эмда чыракъла орнатадыла, тереклени артыгъы бла ёсген бутакъларын кесип кетередиле.\nШёндю ала жети арбазда къармаша турадыла. Жылны ахырына дери уа битеуда сегизи тапландырыллыкъды. Программада белгиленнгенича, аланы ноябрьге дери бошаргъа тийишлиди, алай подряд организацияланы келечилери ишни ары дери да созмазгъа таукелдиле.\nМэрни орунбасары Анзор Ашабоков иш къалай баргъаны бла шагъырейленнгенди, подрядчиклеге да талай оноула этгенди. Машиналагъа эркинирек болурча бир-бир тереклени кесип, арбазланы алай кенгертирге кереклисин кёпле жаратмагъанларын да белгилерге керекди. Оноучу аны адамла бла келишиулюкде тамамларгъа чакъыргъанды.\nСаулай алып айтханда, тапландырыу ишле быйыл былтыргъы сынамны хайыры бла къайда терк бардырыладыла, дейдиле мэрияны къуллукъчулары. Баш магъана мында адамлагъа азыракъ чырмау салыргъады. «Арбазла айбатлана баргъаны барыбызны да къууандырады, аны кёргенде адамла да уллу кёллю болмазгъа кюрешедиле», - деп белгилегенди Анзор Ашабоков.


«ОМИКРОН» ШТАММ ТЕРК ЖАЙЫЛГЪАНЛЫКЪГЪА, ГОСПИТАЛЬГЪА ТЮШГЕНЛЕНИ САНЫНА КЪОШУЛМАГЪАНДЫ | Электронная газета "Кабардино-Балкария"\nЖыйылыуда «омикрон» штамм жукъгъанланы саны терк ёсюп баргъанлыкъгъа, госпитальгъа тюшгенлеге къошулмагъаны белгиленнгенди. Коронавирус аурууну бу тюрлюсю женгил халда ётеди, саусузлагъа амбулаториялада багъыу бла чекленирге боллукъду.\n-Бек башы,- дегенди Михаил Мишустин, - биринчи болушлукъ берген бёлюмню хазырлауду. Нек дегенде жангы штаммны энчилигине кёре, амбулаториялагъа бютюн уллу ауурлукъ жетерикге ушап турады. Аны себепли биз белгилеген мадарланы иги кесеги ма ол медицина организацияла бла, аланы саусузланы саны ёсген кезиуде ишлерин къурау бла байламлыды. Ол санда регионлагъа дарманлагъа къошакъ халда 5 миллиард сом бёлюрге белгиленеди. Препаратланы бир кесегин бир жерден алайыкъ, анга дагъыда 15 миллиард сом берирбиз.\nМихаил Мишустин РФ-ни Саулукъ сакълау эмда Финансла министерстволарындан тийишли буйрукъланы проектлерин Правительствону жууукъ замандагъы жыйылыууну къараууна хазырларларын тилегенди. «Поликлиникала, ишлерин тюрлендирип, жангы коронавирус инфекциядан ауругъанлагъа багъып башласала, биринчи болушлукъ берген бёлюмге къоранчларын къайтарыргъа онг чыгъарыкъды. Алай, аны бла да къалмай, ОМС системагъа да къошакъ халда ахча бла себеплик этилликди», - дегенди ол.\nПравительствону башчысы оюм этгенден, инфекциягъа къажау кюреш жетишимли болур ючюн, борчлу халда медицина страхованияны системасы бла биринчи болушлукъ берген бёлюм чырмаусуз ишлерге керекдиле. Ол а регион властьланы жууаплылыкъларында болгъан жумушду.\nРФ-ни Правительствосуну Председателини орунбасары Татьяна Голикова билдиргеннге кёре, 18 январьгъа Россей Федерацияны жеринде коронавирусдан ауругъанланы 60 проценти «дельта», 40 проценти да «омикрон» штаммла жукъгъанладыла. Коллектив иммунитетни ёлчеми шёндю 63,9 процентни тутады. Татьяна Голикова дагъыда карантинни заманын эмда лаборатория тинтиулени тюрлендирирге кереклисин айтханды. Сёз ючюн, коронавирус ючюн тохташдырылгъан карантинни болжалын жети кюннге дери къысхартыуну тюзге санагъанды. Организациялада бла учреждениялада ишлегенлени асламысын юйлеринден ишлерча амалгъа кёчюрюрге кереклисини юсюнден да айтылгъанды.\nКъабарты-Малкъарда коронавирус инфекция бла байламлы халны Оператив штаб дайым контрольда тутады. Алгъаракълада Казбек Коков бардыргъан кенгешде Оператив штабны вирус инфекциядан сакъланыр мурат бла этген оноулары къалай толтурулгъанларына къаралгъанды. КъМР-ни Башчысыны буйругъу бла аурууну ачыкълагъан тест-системалагъа бла юйлеринде багъылгъан коронавирус саусузлагъа дарманла алыугъа республикалы бюджетден 53 миллион сомдан аслам бёлюннгенди.\nБюгюнлюкде алыннган препаратла бла тест наборла жибериле турадыла. Поликлиникалада бла госпитальлада ишлерге медицина факультетлени бла колледжлени ординаторлары бла студентлери чакъырыладыла. Жууукъ заманлада Республикалы сабий клиника больницада жангы коронавирус аурууну ачыкълау эмда саусузлагъа багъыу жаны бла дагъыда бир амбулаториялы ара ачыллыкъды. Анда врач бла кенгеширге, тест да этдирирге боллукъду.\nАллай арала дагъыда Нальчикни шахар клиника больницаларында, Бахсанны бла Прохладныйны ара район больницаларында, Районла аралы кёп профильли больницаны Нарткъалада бла Анзорейде бёлюмлеринде ачылгъандыла. ПЦР амал бла COVID-19 аурууну ачыкълау бла 12 лаборатория, ол санда 4 энчи иели медицина организация кюрешедиле. КТ-тинтиулени уа 7 медицина организация бардырады, аладан да экиси энчи иелиледиле.\nКоронавирусха къажау дарман салыу да андан ары бардырылады. Вакцинацияны 85 стационар пункту ишлейди. Адамла аслам жыйылыучу жерледе да 19 мобиль пункт ачылгъанды, дагъыда вакцинацияны 58 мобиль бригадасы къуралгъанды. Андан сора да, КъМР-ни Саулукъ сакълау министерствосуну колл-центрин кючлендириу жаны бла мадар этилгенди. Анга бир 122 номер бла сёлеширге боллукъду.


爱如潮水小说叔嫂情第26章在线观看 爱如潮水小说叔嫂情第2 爱如潮水小说叔嫂情第26章在线观看 爱如潮水小说叔嫂情第2 ,极品粉嫩鮑鱼在线观看 极品粉嫩鮑鱼无删减 琪琪看片网 极品粉嫩鮑鱼在线观看 极品粉嫩鮑鱼无删减 琪琪看片网 ,538PORH在线精品在线观看 538PORH在线精品无删减 琪琪看 538PORH在线精品在线观看 538PORH在线精品无删减 琪琪看\n爱如潮水小说叔嫂情第26章在线观看 爱如潮水小说叔嫂情第2 爱如潮水小说叔嫂情第26章在线观看 爱如潮水小说叔嫂情第2 ,极品粉嫩鮑鱼在线观看 极品粉嫩鮑鱼无删减 琪琪看片网 极品粉嫩鮑鱼在线观看 极品粉嫩鮑鱼无删减 琪琪看片网 ,538PORH在线精品在线观看 538PORH在线精品无删减 琪琪看 538PORH在线精品在线观看 538PORH在线精品无删减 琪琪看 爱如潮水小说叔嫂情第26章在线观看 爱如潮水小说叔嫂情第2 爱如潮水小说叔嫂情第26章在线观看 爱如潮水小说叔嫂情第2 ,极品粉嫩鮑鱼在线观看 极品粉嫩鮑鱼无删减 琪琪看片网 极品粉嫩鮑鱼在线观看 极品粉嫩鮑鱼无删减 琪琪看片网 ,538PORH在线精品在线观看 538PORH在线精品无删减 琪琪看 538PORH在线精品在线观看 538PORH在线精品无删减 琪琪看 Бюгюн... (4 январь)\n1254 — Каракорумда фламандлы Гийом де Рубрук хан Мунке бла тюбешгенди.\n1494 — «Осмогласник» чыкъгъанды (кириллица бла басмаланнган биринчи къыбыла-славян китаб).\n1698 — Лондонда ингилиз патчахланы къаласы кюйгенди.\n爱如潮水小说叔嫂情第26章在线观看 爱如潮水小说叔嫂情第2 爱如潮水小说叔嫂情第26章在线观看 爱如潮水小说叔嫂情第2 ,极品粉嫩鮑鱼在线观看 极品粉嫩鮑鱼无删减 琪琪看片网 极品粉嫩鮑鱼在线观看 极品粉嫩鮑鱼无删减 琪琪看片网 ,538PORH在线精品在线观看 538PORH在线精品无删减 琪琪看 538PORH在线精品在线观看 538PORH在线精品无删减 琪琪看 1717 — Гаагада Испаниягъа къаршчы тёртюнчю альянс къуралгъанды.\n1884 — Лондонда Фабиан джамагъат къуралгъанды.\n1894 — Письмола алмашыуну эсебинде Француз-орус биригиу къуралгъанды.\n1989 — АБШ-ны тенгиз кючлерини эмда Ливияны хауа кючлерини истребителлерини арасында хауа сермешиу.\n2004 — «Спирит» марсоход Марсда къоннганды (суратда).\nЭртдеги Аламда эки джаш галактикалы системада гамма-чачылыу\nВе́на — Австрияны федерал ара шахарыды, аны бла бирге Австрияны тогъуз федерал джерлерини бириди, тёрт джанындан Австрияны башха джери — Тёбен Австрия бла къуршоуланыбды. Къралны кюнчыгъыш джанында орналгъанды. Венада джашагъан адамланы саны 1,68 млн чакълы бир бола кетеди (2008); шахар тёгерекде джашагъанла бла бирге — 2,3 млн адам чакълы бир. Венада джашагъанланы саны бютёу къралны халкъыны тёрт этиб бири болады. Алай бла Вена, Австрияны эм уллу шахарына саналады, Европа Бирликни уллу шахарларыны ичинде тогъузунчу орундады. Австрияны культура эмда политика аралыгъыды.\nВена, Нью-Йорк бла Женевадан сора, БМО-ну ючюнчю резиденция-шахарыды. Вена халкъла арасы аралыкъда кёб тюрлю халкъла арасы организацияла орналыбды.\nКёб джюзджыллыкъланы Вена, Габсбургланы резиденция шахары болгъанды, аны бла бирге Сыйлы Рим империяны ара шахары. 1910 джылгъа Венада эки миллиондан аслам адам джашагъанды, шахар, дунияда тёртюнчю орун алгъанды. Биринчи дуния къазауатдан сора адам саны тёрт этиб бирге азайгъанды.\nИги статьяла • Кандидатла爱如潮水小说叔嫂情第26章在线观看 爱如潮水小说叔嫂情第2 爱如潮水小说叔嫂情第26章在线观看 爱如潮水小说叔嫂情第2 ,极品粉嫩鮑鱼在线观看 极品粉嫩鮑鱼无删减 琪琪看片网 极品粉嫩鮑鱼在线观看 极品粉嫩鮑鱼无删减 琪琪看片网 ,538PORH在线精品在线观看 538PORH在线精品无删减 琪琪看 538PORH在线精品在线观看 538PORH在线精品无删减 琪琪看 • Шаблон\nЧыкъгъаны — «/w/index.php?title=Баш_бет&oldid=101226»


Къошулуучу:Ernác/Джангы баш бет — Википедия\nКъошулуучу:Ernác/Джангы баш бет\nХар ким да джазалгъан эркин энциклопедия —\nВикипедия’гъа сау келигиз!\nСтатьяланы саны: 2050\nТири къатышханланы саны: 16\n7 март 2021, Ыйых кюн (джангырт).\nСайланнган Айырма Бюгюн... (7 март)\n1799 — Мисир джортууул: 4 кюн баргъан къуршалаудан сора Наполеон Яффагъа (суратда) киргенди.\n1876 — Александр Белл телефоннга патент алгъанды.\n1906 — Финляндия Уллу бийлик эркишиле бла тиширыулагъа сайларгъа эмда сайланыргъа бирча эркинлик бергенди.\n1914 — Бий Вильгельм Вид албан тахны алыргъа теджеуню къабыл этгенди.\n1920 — Сирия миллет конгресс, Сирияны бойсунмаулугъун баямлагъанды.\n1936 — Вермахтны аскерчилери велосипедледе Рейн демилитаризацияланнган зонагъа киргендиле.\n1965 — Канадада рим-католик клисалада табыныула биринчи кере ингилиз тилде ётгендиле.\n1967 — СССР эки бош кюню бла 5-кюнлюк иш ыйыкъгъа кёчгенди.\nСиз билемисиз? Бюгюннгю сурат\nКери айрымканда маяк, Эстония\nШаблон:Hoofdpagina/kop links2Шаблон:Hoofdpagina/kop rechts\nШаблон:Hoofdpagina - actueel\nШаблон:Hoofdpagina - recent overleden\nШаблон:Hoofdpagina/kop breed Шаблон:Hoofdpagina - in het nieuws |- |}\nШаблон:Hoofdpagina/kop breed Шаблон:Geschiedenis 7 март |- |}\nШаблон:Hoofdpagina/project Шаблон:Hoofdpagina/project Шаблон:Hoofdpagina/project Шаблон:Hoofdpagina/project Шаблон:Hoofdpagina/project Шаблон:Hoofdpagina/project Шаблон:Hoofdpagina/project Шаблон:Hoofdpagina/project Шаблон:Hoofdpagina/project Шаблон:Hoofdpagina/project Шаблон:Hoofdpagina/project Шаблон:Hoofdpagina/project\nШаблон:Wiki Loves Monuments mobile bannerInhoud\nЧыкъгъаны — «https://krc.wikipedia.org/w/index.php?title=Къошулуучу:Ernác/Джангы_баш_бет&oldid=102020»


Къошакъ тыйгъычла салыргъа акъыл жокъду | Электронная газета "Кабардино-Балкария"\n25 сентября, 2020 - 07:34\nКъМР-ни Правительствосуну юйюнде республиканы Башчысы Казбек Коковну таматалыгъында коронавирус инфекцияны профилактикасы эм аны жайылыууна къажау Оператив штабны кезиулю жыйылыуу болгъанды. Видеоконференция амал бла санитар-эпидемиология болум сюзюлгенди.\nАны ача, Казбек Коков, алгъадан да белгиленип тургъаныча, кюз артында жукъгъан ауруула кёбейип башлагъанларын чертгенди, ол санда коронавирус жукъгъанла да. Ауругъанланы саны битеу къыралда, дунияда да ёсюп барады. Аны баш сылтауу окъуу жыл башланнганы, адамла тышында солуп, республикагъа къайтханлары эмда жамауат эпидемиология къоркъуусузлукъ жорукълагъа сансыз къарагъанлары бла байламлыды. Ол санда тойлада, къууанчлада, бушуулада да.\nАны бла бирге, республиканы оноучусу белгилегенича, эпидемиология хал ышаннгылыды, контрольдады, къошакъ тыйгъычла кийирир акъыл жокъду. Ауругъанланы санын кёбейтмез ючюн а профилактика мадарланы, ангылатыу ишни игилендирирге тийишлиди.\nКъМР-де баш санитар врач Жирослан Паговну билдиргенине кёре, КъМР-де бюгюнлюкде кюннге орта эсеп бла вирус 41-43 адамгъа жукъгъаны ачыкъланады. Битеу да бирге 537 юйюр ауругъанды, урунуу коллективледе саусузла да бардыла. Асламында – медицина учреждениялада.\n22 сентябрьни шартларына кёре, регионда 7319 адам жукъгъанды, аладан 6385 инсан сау болгъандыла. 90 пациент ауруудан ауушхандыла. Бу кезиуге 175 мингден аслам тест эмда 31 минг КТ-тинтиуле бардырылгъандыла. Госпитальлада медицина болушлукъ 854 адамгъа бериледи, аладан 37-си реанимация бёлюмдедиле. Аурууну шартлары билинмей саусузланы 29 проценти жукъгъанды, аны женгил халда 37 проценти кётюреди.\nРеспубликагъа кесеклеге къажау 162 минг вакцина келтирилгенди, ол санда сабийлеге, таматалагъа да. 21 сентябрьни шартларына кёре, 113 минг адамгъа дарман салыннганды, ол санда 31,1 минг сабийге.\nКъМР-ни саулукъ сакълау министри Рустам Калибатов COVID-19 жайылгъан кезиуде медицина учрежденияла къалай ишлегенлерин билдиргенди. Бюгюнлюкде андан бакъгъан беш госпиталь ишлейди, алада 982 саусузгъа жер барды. Аладан 638-си кислород бла жалчытылыныпдыла. Госпитальлада 174 врач, орта эм кичи медицина персоналдан да 486 адам ишлейдиле.\nCOVID-19-дан юйде багъаргъа жараулу дарманла сатып алынадыла. Амбулаториялагъа, биринчи медико-санитар болушлукъ берген къырал медицина учреждениялагъа коронавирусдан багъыуда хайырланылгъан дарманла келтирилгендиле. Бу жумушлагъа 8 миллион сом къоратылгъанды, битеу да бирге 54 минг комплект жетдирилгенди.\nИнсанланы вирус жугъуудан къоруулагъан комплектле келтирилгендиле. КъМР-ни Саулукъ сакълау министерствосу къоруулау костюмла, кёзюлдюреуюкле, респираторла сатып алыу жаны бла къошакъ келишимни къабыл кёргенди. Медицина организациялада ауруулары юслеринден кетмегенлени саулукъларына къаралгъанлай турады.


Айла Эчкибаш - Общие 1 - Материалы библиотеки - Статьи - Карачаевцы и балкарцы\nАмерикада бир аламат инсан жашайды - аны Интернетде аты Айла Халады. Хала деген сёз тюрк тиллени асламында ана эгеч деген магъананы тутады, башха магъанасы уа - халал жюрекли адамды. Кертиси бла да, миллетибизни юсюнден сагъыш этген, аны маданиятын айнытыугъа къыйын салгъан, къайгъыргъан къарачай-малкъар инсан болуп, Айланы танымагъан, аны халал къарамы, эгеч сёзю жетмеген жокъду. Ол кёп тюрлю ишни жалчытады - назмула, жомакъла жазады, къалам къарындашларына жазгъан затларын интернетде басмалап турурча блогла къурайды, миллет ашарыкъланы устасыды, халкъны энчи миллет турмушуну юсюнден оюмларын къарачай-малкъар сайтлада басмалайды. Айла бир ненча псевдоним бла басмалайды жазгъанларын - Хорасан Къоркъмаз, Айла Хала, Айла Эчкибаш.\nАйла болмагъанча келбетли, берекетли адамды. Аны юсюнден назмулары да айтадыла. Айла Америкагъа Тюркден кёчгенди, болсада битеу жашауу, чыгъармачылыгъы, сагъышлары да туугъан къыралы, Белпинар деген ариу эли бладыла. Ол тарихни, культураны да иги биледи, таматаладан эшитген кёп сейирлик хапарны эсинде тутады, аланы башхалагъа билдирирге да итинеди. Ол ёз жууукъларын иги билгенине, жууукълукъ сезим аны бийлеп тургъанына да биз аны кесини юсюнден хапарында шагъатланы кёребиз: «2 къасымда (декабрь айы) 1962 жылда Эскишахарны Чифтелер бёлгесини Белпинар элинде туугъанма. Атам Къоркъмазладан Эчкибаш улу Мухаммадны жашы Пеузуду, анасы Текеланы Къанитатды. Анам а Байрамкъулладан Харунну жашы Хызырдан туугъан Йилмазды, анасы да Биджиланы Семенни къызы Айшатды (Истамбулдан). Эки эгеч, эки къарындашым барды, Аллах ачыуларын кёргюзтмесин, кесими да эки жаш бла бир къызым барды. 1989 жылдан бери Америкада жашайма, былайда кеси халиме кёре окъургъа да кюрешип, ишлерге да кюрешип, юйдегими ёсдюреме. Тариххе бла адабиятха илгим барды. Эрттеден бери халкъымы адабиятына юйренирге эмда кесибизден сора келген жаш тёлюге унутдурмаз ючюн билгенлерими юйретирге, жаяргъа кюрешеме. Къайдан келгенибизни, къайры барлыгъыбызны билир ючюн, къарачай-малкъар адабиятны окъуп, юйренип, бизден сора да къалсын деп дыгалас этеме...».\nАйланы кеси юсюнден айтханына къошарыгъым, ол Къубадийлагъа 3 сабийни халал къыйыны бла ёсдюреди, кёп жууугъу, тенги да андан дайым таукеллик этдирген сёзюн, къайгъырыуун сакълагъанлай эм кёргенлей турадыла. Ол тёгерегинде болгъан ариулукъну неда къыйынлыкъны жюреги бла ётдюреди. Жашауну къыйын жолларында ол кеси кесине базынып, алгъа итиннген бир инсан болгъаны аны назмуларында да шарт кёрюнедиле.\nКюнден, суудан тоймайса, -\nКелин болуп тураса...\nНе жомакъла айтыренг,\nБизге хапар бералсанг?\nЖукъудан да уянып,\nСанга чабып кeлeллe.\nТюз тёппeнгe минeллe.\nАуурсунмай барын да,\nДуниягъа къучакъ ачып,\nТойдураса хар бирин,\nТурмасын деп ол апчып.\nЧомартлыгъынг бир да бeк,\nСау дуниягъа жeтeсe.\nЖерге, кёкге, таулагъа кюн тыякъла тиелле,\nТопракъ, терек жалланып, хансла ёсюп келелле.\nКъурт-къумурсха уянып, жер-жерлеге жетелле,\nКём-кёк болуп кёкледе сакъ булутла жюзелле.\nКъушла гуртха жатдыла, гаккыларын сакълайла,\nКъычырыкъ-хахай этип, къууанч этип жырлайла.\nБил чибинле жызылдап, гоккалагъа къоналла,\nГюл терекле жасанып, бир да омакъ болалла.\nКиеулеча къубулуп, узун субай терекле.\nАкъ жаулукълу келиннге алма терек ушагъанд,\nЧорбат чыпчыкъ юсюнде жангы жырын башлагъанд.\nСанга шукур, я раббим, бу кюнлени бергенсе,\nКъардан, буздан къутхарып, жангы жазны\nийгенсе, Ангыласакъ, берегет жайылыпды кючюнгден,\nАны ючюн жазама, элпек жайны юсюнден.\nАнам, анам, жан анам,\nДертлеге дарман анам.\nДуния бакъы болсакъ да,\nСенсиз неда бош, анам.\nАна кёлю балада,\nБала кёлю талада.\nДей элле, йинаннганма\nКесим ана болгъанда\nАнча юлгю билебиз,\nЖашау бечел атлатып.\nБир башхагъа ышанып,\nАнанга кёл къалдырма.\nЖарты жолда къалсанг да,\nБиз къууансакъ, къууаныр,\nЖаннет болсун жерлери.\nХайыр болсун кюнлери.\nКъайдан келдинг къатыма?\nКъайтчы, къайтчы ызынга.\nКелген жеринге къайт да,\nТюбеме бир да манга.\nКёзлерим сес-бес кёре,\nБелим алгъа бюгюле.\nЧыртда мен айтхан жерге.\nЭнди не этер мадар, -\nГулош таякъгъа къалдыкъ.\nКёпле келип кетгенди.\nИги, аман - бары да\nКъара жерге киргенди.\nСора биз да жолчубуз,\nБюгюн бар, тамбла жокъбуз,\nБир кесек азыкъ этип,\nБу дунияны сонуч жокъ,\nАманлыкъны арты жокъ,\nЫзына къайтыр мадар жокъ.\nБиз да барып кирликбиз,\nОл къара топракълагъа\nКъайсыбыз хоншу болур,\nТансыкълаймыса бизни, биз сени тансыкълагъанча,\nНек чакъырмайса бизни, ёпкелепми тураса?\nМинги тауум, тау журтум, сууукъсурап тураса,\nБуз тутуп къаяларынг, сарын салып жылайса.\nБиз да сени тансыкълап, жомакъладан сюебиз,\nТансыкълыкъла кёп болуп, ичибизден кюебиз.\nБарып кёрсем къыйналмам, ёлсем, ёлдюм демезем,\nТау гоккала хансларын, ийисгерем, юзмезем.\nЭр киши, тиширыуу - халкъым сени тансыкълай,\nЖуртубузда топракъны уппа этип, къучакълай.\nКёрюрге уа термиле, жашап, кетип барабыз,\nКюн келип, насып болса, тёппеледен къарарбыз.\nКъауум-къауум жыйылгъанбыз бу журтха,\nАта журтха къайталмабыз биз артха.\nБолгъанбыз бир талай халкъ былайлада,\nЧачылмайыкъ, тас болмайыкъ къайда да.\nКъарачайбыз, насыплыбыз, онглубуз,\nЖырыбызны тас этмейин турлукъбуз.\nАдетлени, тепсеулени сакълайыкъ, -\nОл хазнады, къалаууру болайыкъ.\nСора мында юйретип жаш тёлюню,\nУллу-гитче сагъына, унутмайыкъ ёлюмню.\nЖетдиргенбиз тёлюлеге хазнаны,\nАла да тас этмесинле аны.\nАлгъа тилин, сора динин юйретсек,\nАхратларын, дунияларын билдирсек.\nУнутмазла асылларын да биз ёлсек,\nАлайсызлай а эрип кетерле, биз кетсек.\nЭртте жыллада - сексен-токъсанлада,\nЖыйылдыла бир жерге жаш-къыз оноугъа.\nЧакъырдыла иннет юйге - АКъА-гъа,\nКъыйынлары тийишли сууаплагъа.\nЖаш-къыз, уллу-гитче балаланы\nЮйретдиле той-оюн адетлеге.\nЖыйырма беш жыл озгъанды дернекге,\nКёп сабийни жыйгъанды бу кёлекге.\nАманлыкъдан, орамладан къоруулап,\nСабийлерибизге юлгю болуп, ариулап,\nАна-ата къайгъы этмейд балагъа,\nКъоюп кетсе, не болду деп, АКъА-гъа.\nЭринмегиз, ауурсунмагъыз, анала,\nБу уллу чоюнда тас болмай бир бала да,\nБир-бирлерин танып, билип турсунла\nКелтиригиз ойнасынла АКъА-да.\nУнутмазла бюгюн нени кёрселе,\nАйтып, къууанып турурла энтта ёсселе.\nБир чакъда, заман келип, биз кетсек,\nТас этмезле хазнабызны, кёп берсек.\nТуругъуз, къызла, суу челеклеригизни алыгъыз,\nСуу агъачны бойнугъузгъа тагъыгъыз,\nХайда, маржа, Кёрчешмеге барыгъыз,\nТереклени кёгетлерин алыгъыз.\nДеп, къулагъыма келди къарт анамы тауушу,\nБир-эки да айтмай, болдум сабийлени чауушу.\nОйнай-кюле, секире, тизилдик биз жоллагъа,\nЭкинди ызы бла, кюн батмайын таулагъа.\nУллу орамны озабыз къубула, жубула,\nАндан ары озгъанлай а бизни ким тыя.\nЭгечлерим, къарнашларым, анам бла\nЧабыша эдик, таш секирте жоллада.\nХойну ары озгъаллай а гитче къабырла,\nОкъуй эдик юч къулху, бир алхам дууала.\nКъайдам, жазыкъла ким жатаед алайда,\nЫзларындан дууа этериклери къалмагъанла (Белпинарда къарачайлылагъа дери жашагъанланы къабырларыны юсюнден айтады назмучу).\nЧапдыкъ, жетдик бачхабызгъа сабаннга,\nКъарнашым ёрледи терекге кёгет къагъаргъа.\nОл, таякъ уруп, кёгетлени къуйду жерге,\nБиз да чабышдыкъ кёгетлени жыяргъа.\nЧелек, сепет, къол арбаны кёгет бла толтурдукъ,\nСуу агъачланы бойнубузгъа олтуртдукъ.\nТолу челекле уа бош челекча бармайла,\nСолдан онгнга, онгдан солгъа чайкъайла.\nАй, маржала, тохтачыгъыз, солуюкъ,\nКёрчешмеден суучукъ алып уртлайыкъ.\nСуу ичгенлей, барыбыз болдукъ жигитле,\nЧабыша, жыгъыша, тик ёргеге тизиле.\nМайна бир чобан сюрюуюн алып келеди,\nКъонгуроу таууушла, ит чапханлай ёледи.\nАры жанда энтта бир чобан жырлайды,\nКъамалын согъуп, сюрюуюн отлатады.\nКюн кетип барад, къарангыгъа айланады,\nАй маржала, къымылдагъыз, кёз байланады.\nХойгъа жетерге ингир азан да къычырады,\nХойну тууарлары, бузоулары чачылады.\nТохтагъыз, маржа, халама да тюбейик,\nКёгетлерибизден анга да юлюш берейик.\nХалам, жазыкъ, барыбызны да къучакълайд,\nБарыбизны да эркелетип, ийнакълайд.\nОл да бизге беред сютбашы бла, къой айран,\nАрып келген адамгъа хычинден иги жокъду, ийнан!\nКёз хакъыды кёргенни кёгетледен алсынла,\nУллу орамда адамла, ыразы болуп къалсынла.\nАрып, ёлюп къайтабыз биз арбазгъа.\nКъарт анам да этгенд бизге супрала,\nЭтгенд бизге аламат чюгюндюр хычынла,\nБетин, къолун жуугъан атад башын супрагъа.\nАй, бек арыдыкъ, оруннга тансыкъ болгъанбыз,\nКёгетлени эшик артына салгъанбыз,\nТанг атханлай жыйылып, олтуруп, барыбыз,\nКёгетлени жекирдеклерин аллыкъбыз.\nКъалгъанларын саханлагъа салайыкъ,\nБек бишгенле бла мажалларын алайыкъ,\nРечил этерге къазанлагъа къуяйыкъ,\nКъыш келгенлей, гъыржынлагъа жагъайыкъ.\nОй, сабийлигим, тураса акъылымда,\nМубарек кече сагъындым барын дууамда,\nКёрчешме уа энтта турад жеринде,\nМен термилеме аны хаман кёрюрге.\nЖылтырайды жанады Харамдуппурну ташлары,\nХар бири суюм жоббуду Белпинарны къызлары.\nКъонакъ келсе, чапдырып Харамдуппургъа элтейек,\nКъаялагъа олтуртуп кюн батханнга къарайек.\nЖылан, жанлы, къумурсха айланады тасмакъда,\nЧыгъанакълары житиди, батса, бир бек ачыта.\nКъаялагъа жазаек сюйгенлерибизни атларын,\nЭнтта тура болурла юлгюлери, тас болмайын.\nКъаяладан жыябыз ариу гокка хансланы,\nБыллай ариу ким кёргенд Белпинардача къызланы.\nУзерликле ёсгелле, тёп-тёгерек дуппурда,\nЖигит жашла этелле ариу къызлагъа накъырда.\nОй, бу дуппур сёлешсе, не хапарла айтыред...\nЭрикмейин тынгыларсыз, айтылгъанла болгъуйед.\n↑ Наверх ↑ | Содержание | Адилхан Адилоглу | Акга Бычакъсыз


Юйюрге не жаны бла да болушлукъ этиу эмда демография халны эсленирча игилендириу – къыралыбызны экономика эмда социал жаны бла айнытыуну ышаннгылы тутуругъу. | Электронная газета "Кабардино-Балкария"\nЮйюрге не жаны бла да болушлукъ этиу эмда демография халны эсленирча игилендириу – къыралыбызны экономика эмда социал жаны бла айнытыуну ышаннгылы тутуругъу.\n16 января, 2020 - 07:07\nЭм башхасалыннган борч Кесини сёзюн Владимир Путин демографиядан да бошдан башламагъанды. Аны Россейде сабийле аз туууп башлагъаны тынгысыз этгенин айтханды. 2000 жылланы ортасында этилген мадарланы хайырындан халкъны саны ёсюп башлагъан эди, алай шёндю къыралда демография болум биягъы осалгъа кетгенди, деп белгилегенди ол.\nПрезидент яслиле бла жалчытыу иш осал баргъанын чертгенди. 2021 жылгъа дери 255 аллай жер къураргъа деп регионлагъа федерал бюджетден ахча бёлюннгенди, алай а 2018-2019 жыллада 90 жерни орунуна жаланда 78-си къуралгъанды,дегенди. Федерацияны субъектлерини башчыларына айланып,ол: «Алай ишлерге жарарыкъ тюйюлдю. Бу халны тюзетиригизни тилейме»,-деп къошханды.\nМектепледе – иссиаш-азыкъ, вузлада – къошакъ жерле Владимир Путин мектепледе халгъа да эс бургъанды, россейли властьлагъа быйыл биринчи сентябрьден башланнган класслада окъугъанланы исси аш-азыкъ бла хакъсыз жалчытыуну къураргъа буюргъанды. «Мында иш жаланда ахчада тюйюлдю. Мектепледе ашханаланы бла буфетлени тийишлисича жарашдырыргъа, аш-азыкъ бла жалчытыргъа керекди…»,-дегенди.\nСаулукъ сакълауда иги жанына тюрлениуле Быйыл саулукъ сакълауда иш хакъ тёлеуню жангы амалы сингдириллигин да билдиргенди къырал башчы. Влачланы бла фельдшерлени жашау журтла бла жалчытыуну да къолгъа алмай боллукъ тюйюлдю, дегенди ол. Аны оюмуна кёре, саулукъ сакълауну биринчи болушлукъ берген бёлюмюне энчи эс бурургъа тийишлиди, мында адамланы тарыкъдырыргъа кёп жартылыкъла бардыла.\nТарых кертини къаты къорууларгъа Россейни Президенти, быйыл Уллу Ата журт урушда Хорламны 75-жыллыгъы кенг халда белгилениригин эсге салып, аны юсюнден керти шартланы къорууларгъа кереклисин чертгенди. «Ётюрюк, терс затла, аман аурууча, битеу дуниягъа жайылсала, сабийлерибизге не айтырыкъбыз? Тарыхны башха тюрлю кёргюзтюрге кюрешгенлеге биз керти шартла бла жууапларгъа керекбиз… Россейге 9 Май бек багъалы эмда бек сыйлы байрамды.\nЖангы Конституцияны кереклиси жокъду Президент жангы Конституция жарашдырырча сылтау кёрмегенин, шёндюгюсю берген онгла да толусунлай хайырланылмагъанларын айырып айтханды. Алай къыралны Баш законуна тюрлениуле кийириуню излегенлеге да кесини оюмун билдирмей къоймагъанды. «Россейни праволу социал къыралныча андан ары айнытыугъа керекли эмда магъаналы болгъан конституция тюзетиулени халкъны сюзюуюне бериуню тюзге санайма»,-дегенди ол.


Кесибизге да жетеди, тышына да жибериледи | Электронная газета "Кабардино-Балкария"\n11 августа, 2020 - 07:15\nКъабарты-Малкъарда ахыр алты жылны ичинде тахта кёгетледен беш кереге аслам жыйып башлагъандыла, аланы тирликлиликлери уа 35 процентге кёбейгенди, деп билдиргендиле эл мюлк продукция эмда аш-азыкъла бла байламлы болумгъа кёз-къулакъ болгъан оператив штабны РФ-ни эл мюлк министри Дмитрий Патрушев бардыргъан кенгешинде. Анда РФ-ни Президентини 2014 жылда 6 августда чыгъарылгъан указы бла тыш къыралладан аш-азыкъны талай тюрлюсюн ташыугъа чек салгъаны неге келтиргенине къаралгъанды.\nРеспубликаны эл мюлк министри Хасан Сижажев айтханнга кёре, тахта кёгетле бла Къабарты-Малкъар кесин толусунлай жалчытып, тыш регионлагъа да жибереди. Регионнга быллай продукциядан бир жылгъа 121 минг тонна изленеди, алай аграрчыла уа былтыр 404 минг тонна жыйгъандыла. Быйыл а тирлик андан да аслам боллукъду – 480 минг тонна, деп ышанадыла КъМР-ни Эл мюлк министерствосунда. «Ишни баргъанына кёре ол ахшы умутларыбызгъа жетеригибиз баямды», - дегенди Хасан Сижажев.\nТахта кёгетлени жарашдырыуда республика СКФО-да биринчи жерни алады. Консервала чыгъарыу жаны бла уа къыралда башха регионланы арасында алчыланы санына киреди. Былтыр Къабарты-Малкъарда кёгет консерваладан 330 миллион условный банка чыгъарылгъанды. Импортну алышындырыу программаны чеклеринде эки жюзден артыкъ миллион банка тыш регионлагъа жибериледи.


Фильм любовные раны скачать бесплатно или смотреть любовные раны онлайн. Фильм love hurts скачать или смотреть online\nскачать Фильм любовные раны скачать бесплатно или смотреть любовные раны онлайн. Фильм love hurts скачать или смотреть online фильмы бесплатно на eZona.org\nФильм любовные раны скачать бесплатно или смотреть любовные раны онлайн. Фильм love hurts скачать или смотреть online - Скачать быстро\nСкачать фильм любовные раны / Love Hurts, русский перевод, качество DVD-Rip, бесплатно и без регистрации.\n> Любовные раны\nCamryn Manheim , Carrie-Anne Moss , Janeane Garofalo , Jeffrey Nordling , Jenna Elfman , Richard E. Grant , Yvonne Zima\nСкачать Любовные раны\nСмотреть Любовные раны онлайн\nПеред тем как скачивать нажмите кнопку +1Быстро скачать Любовные раны\nЛюбовные раны (696 Mb)


Жаш тёлю тюз жолдан таймазча | Электронная газета "Заман"\nАнга 15-30 жыллары болгъан эллиге жууукъ жаш адам къатышханды. Ол кюн миллетлени арасында байламлыкъланы кючлерге юйретген тюрлю-тюрлю тренинглеге да бардырылгъандыла. Терроризмге къажаулукъгъа жораланнган тюбешиуге уа ич ишлени, динни, вузланы келечилери да къатышхандыла. Специалистле жаш тёлюню аманлыкъчыладан эм законнга бузукълукъ ишледен да сакъланыргъа юйретгендиле.\n- Районда башха-башха миллетлени келечилери жашагъалары бизни не заманда ёхтемлендиреди. Аланы арасында бир заманда да ангылаусузлукъ болмагъанды неда даулаш чыкъмагъанды. Адамны фахмулугъуна, къылыгъына кёре сый берилгенди. Ата-бабаларыбыз юйретгенлерича, арада мамырлыкъ болмай айныргъа онг жокъду. Аны ючюн экстремизмни, терроризмни эмда башха бузукълукъланы да заманында ачыкъларгъа эм аладан къоруулана билирге керекбиз. Бусагъатдагъы тири, билимли, акъыллы жаш тёлю бла тамблагъа кюнюбюз барды деп, таукел айталлыкъма,- дейди Чегем районну администрациясыны башчысы Юрий Борсов.\nФорумда алгъыш эм насийхат сёзлери бла Олимпиаданы чемпионлары Мурат Карданов, Билял Махов, Беслан Мудранов эм призёру Хасанби Таовда сёлешгендиле. Ала бирден спорт не заманда да мамырлыкъны, шуёхлукъну эмда тюзлюкню белгиси болгъанын да чертгендиле.\n28.10.2020 - 18:19 → Муслийманланы дууаларын, тилеклерин Аллахутала жууапсыз къоярыкъ тюйюлдю


«Места для инвалидов, лиц пожилого возраста и пассажиров с детьми» (Проза) - Байрамкулов Науруз - Карачаевский язык\n"Пенсионерле, джылы келген адамланы, сабийлери бла орунлары"\nДжюз, минг кере окъуйбуз, керти? Бу джазыу метрода вагонну джоругъу, нек тюрлю кёрюнеди??? Нек эслемейме мен аны, а бусагъатда бу сёзлени ичинде тас болама… иш этиб сагъышланы къурагъанларына эсгере, талай кере да окъуй, кесим да къайры эсе да узакъ джолгъа атланама… Бюгюнлюкде метрополитен къалай эсе да къуджурду… тауушсуз сеийрлик…\n«Таянмагъыз» - бу джорукъду, не этгин бизни ёмюрюбюзню адетиди. Биз энди джукъгъа да, кишиге да таяналмайбыз. Биз бусагъатда энчилик тутхан адамлабыз. Къатынгда бир билек да джокъду… кесибиз.\nКъарыусуз, къоркъуб… ийнанмай. Джарлы, аязыгъан ёмюр. Муну белгиси, сууукъ, джансыз таууш эшитдиреди:\n«Сакъ болугъуз, эшикле джабыладала».\nЭшикле эртде джабылгъандыла, дауур эте. Биз аланы сансыз ышара джабдыкъ… Болушлукъну эшиклери джабдыла, кертиликни эм ийнамлыкъны… кёб затха ийнамлыкъны…\nКесиб атдыла бу къарыуну башын. Ийнаннган къарыуну. Бушуу этеме, не заман, не юлгю ийнанмакълыкъ къалмагъанды. Биз бу ийисли тар вагонланы, тылпыусуз кёзюуюлерине подземканы къалгъанбыз, алгъа талпыгъан сезимлерибизни да унутуб. Бу эсиртген тен сезимлени малында эди бизни башха тюрлюлюгюбюз, энчи чыгъармачылыгъыбыз.\nООО… Ма буду сезимлени башы – орун къояргъа.\nМетро кеси… джангъызлыкъны барыб тохтагъан болушуду… Мында аны къарыуу, асыры уллудан, башынгы тёгерек айландырады. Къыйынды… кёкюрегинги къысады… мен аурусунуб турама… мен керти къыйын ауруйма, эркин, кёб чайналгъан тюбеген затла бла.\nКъалтырай, хауа солуй, мен наушниклерими излейме… Дженгил бу джерден къачаргъа керекди, ансы ол сезимле мени эки джарты этедиле!\n…Сейир джаз музыкъагъа сингиб, ариу тауушлагъа тынгылайма. Бир сейирлик тынчлыкъ сезим бла, кёзлерими джабама.\nКёлюме келген затланы къучагъына бёлене учама. Кертиликни бугъоуларындан бошланыб, мен саксофон трубаны ичинде айланнганча болама, бир кёкге чыгъа, бир ычхынган чапракъча… сенкилдей да, къалтырай, хар къымылдатханы сайын музыкант эринлерин…\n«Станция Сокол!» - деген сезлери поездни эриши, дюрген къымылдагъаны, мени энчи сезимлеринден чыгъарды.


Россей бла культура байламлыкъланы кючлеуге себеплик этгендиле | Электронная газета "Заман"\nРоссей бла культура байламлыкъланы кючлеуге себеплик этгендиле\n18 июня, 2021 - 18:44\nХалкъ хазнаны сакълаучулары\nМалкъар халкъда къарангылыкъны кетерирге, билимни, окъууну, илмуну жаяргъа кереклисин ангылап, аны жашауда биринчилени санында бардыргъанла Орусбийланы бир ненча тёлюсюню келечилери болгъандыла. Тукъумну, баям, бек белгили келечисине Мырзакъулну жашы Исмайылны (1831-1888 жж.) санаргъа боллукъду. Ол Малкъардан Петербургга патчах бла тюбешиуге баргъан къауумгъа да киргени белгилиди.\nИсмайылны тарых, этнография, география жаны бла уллу билими болгъанды. Ол Кавказны халкъларыны фольклоруну, жашау халларыны юслеринден кимден да хапарлы эди. Профессор Ковалевский малкъарлыланы юслеринден этнография шартланы да Исмайылны айтханларына таянып жазгъанды. Артда ала «У подошвы Эльбруса», «Законы и обычаи Кавказа» эм башха китаплагъа киргендиле.\nОл миллет инструментледе да аламат сокъгъанды, малкъарлыланы, къабартылыланы, осетинлилени, грузинлилени эрттегили жырларын иги билгенди. Композитор Танеев миллет макъам эм хореография материалланы, жырланы да андан эшитип жаздыргъанды. Аланы оригиналлары Клин шахарда Чайковскийни музейинде асыраладыла. Орусбий улуну кавказ миллетлени эрттегили хазналарыны коллекциясы уа Венгрияны къырал музейинде сакъланады.\nМалкъар халкъны бла Россейни араларында байламлыкъланы кючлеуге себеплик этгенлени араларында Орусбийланы Мырзакъулну жашы Асленбекни атын да сагъыныргъа тийишлиди. Ол Патчах аскерни корнетинден башлап, полковникни чынына дери ёсгенди. 1881 жылда Александр патчахны ёлтюргенден сора Асланбек малкъар халкъны атындан Александр III коронациясына къатышып, анга саугъагъа ушкок окъуна бергенди. 1888 жылда Александр III Кавказгъа келгенинде, Асланбек Нальчик округда Императорну алгъышларгъа эркинликлери болгъан депутатланы тизмесине, аны бла бир хант столда ауузланыргъа чакъырылгъанланы къауумуна кийирилген эди.\nОл бир ненча къырал саугъагъа тийишли болгъанды, ол санда Сыйлы Аннаны орденини 2-чи даражасына да. Аны саугъалау къагъытда уа Нальчик округну башчысы рапортунда былай жазгъан эди: «…халкъда анга хурмет уллуду, аны сёзю жамауатда ётеди, алай бла правительствогъа кертичиликни кючлеуге себеплик этеди. Андан сора да, Орусбийланы Асланбек Бахсан ауузда бишлакъ завод салгъанды, малланы къумалылыкъларын игилендириу жаны бла мадарла этеди…».\nОрусбийланы Сафарали бла Науруз (Исмайылны жашлары) малкъар халкъ чыгъармачылыкъны жыйгъан, аны системагъа келтирген, тинтген эмда орус тилге кёчюрген биринчиле болгъандыла. 1881 жылда 22-жыллыкъ Сафаралийни «Сборник материалов для описания местности и племён Кавказа» деген журналда «Сказание о нартовских богатырях у татар-горцев Пятигорского округа Терской области» деген статьясы басмаланнган эди.\nСафарали орус тилни мурдорунда малкъар тилни харфлыгъын жарашдыра башлагъаны белгилиди. Ол орус адабиятны классиги Антон Чеховну къарындашы Михаил бла шуёхлукъ жюрютгенди, Чеховланы юйлеринде кёп кере къонакъда болгъанды. Михаил Чеховну «Преступник» деген хапарны жазаргъа да Сафарали бла шуёхлукъ кёллендиргенди.\nАны кичи къарындашы Науруз да миллетни хазнасын сакълаугъа сакъ болгъанды. Ол Москвада, Санкт-Петербургда, Тбилисиде кёп кере болгъанды, Танеев, Чайковский бла тюбешгенди, теартлагъа, музейлеге барыргъа сюйгенди. Кесини юйюнде уа малкъар музыкалы инструментлени музейин къурагъан эди, халкъ жомакъланы, жырланы, макъамланы жыйышдырыуну жашаууну баш борчуна санагъанды. Танеевни бла Тульчинскийни китапларында уа жыр Орусбийланы Наурузну айтханына кёре жазылгъанды деп кёп кере сагъынылады.\nНауруз эл мюлкню жангы амалларын кийирирге къолдан келгенни этеди, тау жерледе швиц къумалы малланы да биринчи ол келтирген эди. Къарачай къумалы атланы жайыуда жетишимлери ючюн а 1910 жылда Прохладныйде бардырылгъан кёрмючню кюмюш майдалны хорлагъан эди.\nБиринчи таулу этнограф, тарыхчы\nАбайланы Кучукну жашы Мисост (1857—1928) биринчи таулу тарыхчы-этнограф, публицист болгъанды. Аны баш илму иши «Малкъар» деген очеркде халкъны этногенезинден башлап, культурасыны, жашау халларыны юслеринден толу шартла жыйышдырылгъандыла.\nМисостну атасы Кучук патчах аскерни офицери эди, алай ол жашына жаланда 7 жыл толгъанда ёлгенди. Мисост Нальчикде тау школну бошайды, ызы бла Владикавказда биринчи гимназиягъа киреди. Ол аскерде къуллукъ этгенди, Терк эм Къобан областьлада тюрлю-тюрлю къуллукълада ишлегенди, Тёбен-Малкъар жамауатны старшинасына да сайланнганды. «Жандауурлукъ жамаут» деген организацияны башламчыларындан бири эди. Жыйылгъан ахчагъа уа окъургъа сюйген къызчыкълагъа хакъсыз школ ишлегенин айтырчады.\nМисост халкъны къарангылыкъдан чыгъарыугъа, билимни жайыугъа, элледе школла, училищеле ачаргъа кереклисине эс бурады. Энчи магъананы къызланы окъутуугъа бергенди. Анга уа аны къызлары Гошаях, Сафият, Жаннет эм Фатима Нальчикде тиширыулагъа ачылгъан школну бошагъанлары да шагъатлыкъ этеди. Жангыз жашы Исмайыл а Киевде университетни медицина факультетин бошап, Къабарты-Малкъарда саулукъ сакълау системаны айнытыуну башламчысы болгъанды. Ол къыйын усталыкъны сайлагъанды – жукъгъан аурууланы багъыуну.\nАбайланы тукъум да бергенди миллетге, къыралгъа жарагъан уланла. Сёз ючюн, Канукну жашы Асланбек (1816-1868 жж.) Георгиевский училищеде окъугъанды, Кавказ-Тау полуэскадронну лейб-гвардиясында къуллукъ этгенди. Моздок къазакъ полкну къауумунда уа Шимал Кавказда урушха къатышханды. Россей къыралгъа къуллукъ этгени ючюн ол даражалы къырал саугъалагъа тийишли кёрюлгенди. ол санда Сыйлы Аннаны орденини 4-чю даражасына.\nАсланбекни атын Кавказгъа, битеу Россейге да аны жашы Солтанбек белгили этгенди. Ол биринчи кавказлы скрипач, композитор, устаз болгъанды. Солтанбекни Нальчикде школну бек иги бошагъан сохтаныча, Ставропольда гимназиягъа жибередиле. Мында ол биринчи кере скрипканы эшитеди эмда бу сейир инструментге сюймекликни ахыр солуууна дери унутмагъанды. Биринчи скрипканы да жаш кеси къоллары бла къурагъанды.\nКъабарты округну башчысы князь Орбелиани Солтанбекни макъамгъа итиннгенине бюсюреп, таулу жашны Санкт-Петербургда ачылгъан консерваториягъа алырларына тилекле жазгъанды. Мында экзаменлени кезиуюнде уа бир сейир иш болгъанды. Комиссияны къауумуна аты битеу дуниягъа айтылгъан скрипач Генрик Венявский киргенди. Ол Солтанбекге скрипканы берип, ойнарын тилейда. Ол а: «Биринчи сен сокъ, мен а ызынгдан къайтарырма»,-дейди. Венявский бири бири ызындан бир ненча къыйын макъамланы кёргюзтеди, Солтанбек, сагъыш да этмей, аланы тюзюнлей къайтарады. Ноталаны билемисе, деген соруугъа уа: «Къаллай нотала, угъай. Эшитгеними къайтарама»,-деп жууаплайды.\nВенявский таулу жашны кеси юйретген къауумгъа алады. Ол битеу дуниягъа белгили композитор Чайковский бла бирге окъугъанды. Алай ахча жетишмегени ючюн жашха консерваторияны къоюп, аскер къуллукъгъа кирирге тюшеди. Ол Терк къазакъ округну Сунжа полкунда къуллукъ этгенди, алай музыкагъа сюймекликни унутмагъанды, концертле берип, Нальчикде Владикавказда скрипканы сюйгенлени кёллерин алып тургъанды.\nАбайланы Солтанбек миллет макъамланы аранжировкасы бла кюрешгенди. Ол «Русские мотивы», «Мотивы горцев Терской области», «Утро в горах», «Обедня», «Горный марш» деген макъамланы авторуду. Жарсыугъа, аны къол жазмалары сакъланмагъандыла.


Купить загородную недвижимость на улице Белинского в городе Абакан, продажа загородной недвижимости - база объявлений ЦИАН\nНайдено 0 загородной недвижимости на улице Белинского в городе Абакан\nКупить загородную недвижимость на улице Белинского в городе Абакан\nРеспублика Хакасия, Абакан, улица Тельмана, 51 от ул. Белинского\nРеспублика Хакасия, Абакан, Катерная улица, 56 от ул. Белинского\nРеспублика Хакасия, Абакан, Полярная улица, 33 от ул. Белинского\nРеспублика Хакасия, Абакан, улица Маршала Жукова, 37/2 от ул. Белинского\nРеспублика Хакасия, Абакан, Ипподромная улица, 21 от ул. Белинского\nРеспублика Хакасия, Абакан, улица Тельмана, 40 от ул. Белинского\nРеспублика Хакасия, Абакан, улица Чехова, 7 от ул. Белинского\nРеспублика Хакасия, Абакан, улица Макаренко от ул. Белинского\nРеспублика Хакасия, Абакан, улица Тараса Шевченко от ул. Белинского\nРеспублика Хакасия, Абакан от ул. Белинского\nРеспублика Хакасия, Абакан, улица Советской Армии от ул. Белинского


Мы нашли для вас 0 4-комнатных квартир на улице Интернациональная в городе Черкесск\nПродажа четырехкомнатных квартир на улице Интернациональная в городе Черкесск\nКарачаево-Черкесская Республика, Черкесск, Зеленая улица, 46 от ул. Интернациональная\nКарачаево-Черкесская Республика, Черкесск, Гражданская улица, 24 от ул. Интернациональная\nКарачаево-Черкесская Республика, Черкесск, площадь Кирова, 16 от ул. Интернациональная\nКарачаево-Черкесская Республика, Черкесск, Привокзальная улица, 15А от ул. Интернациональная\nКарачаево-Черкесская Республика, Черкесск, Октябрьская улица, 27Г от ул. Интернациональная\nКарачаево-Черкесская Республика, Черкесск, Советская улица, 64 от ул. Интернациональная\nКарачаево-Черкесская Республика, Черкесск, улица Калантаевского, 17 от ул. Интернациональная\nКарачаево-Черкесская Республика, Черкесск, Советская улица, 73 от ул. Интернациональная\nКарачаево-Черкесская Республика, Черкесск, Красноармейская улица, 57 от ул. Интернациональная\nКарачаево-Черкесская Республика, Черкесск, Красноармейская улица, 59 от ул. Интернациональная\nКарачаево-Черкесская Республика, Черкесск, Октябрьская улица, 16 от ул. Интернациональная\nКарачаево-Черкесская Республика, Черкесск, улица Умара Алиева, 6 от ул. Интернациональная


Спецтехника Грузинская улица. Аренда спецтехники Грузинская улица\nСпецтехника Грузинская улица . Аренда спецтехники Грузинская улица .\nОТЗЫВЫ АРЕНДА СПЕЦТЕХНИКИ Грузинская улица\nНаш портал spetstehnikaspb.ru в сети интернет можно найти по таким запросам как: Спецтехника Грузинская улица . Аренда спецтехники Грузинская улица .\n# Спецтехника Грузинская улица # Аренда спецтехники Грузинская улица


«Бизни Жаратханны жумушакълыгъындан умут юзмегиз» | Электронная газета "Заман"\n- Бизге бу жашау нек берилгенди? Аны юсюнден, баям, хар бирибиз кёп кере сагъыш этген болурбуз. Алай тюз жууапны уа табалгъанбызмы? Жашауда муратла сала, адам билимине, атасы, анасы юйретгенине, ич дуниясына таянады. Кесин бу дуниягъа, байлыкъгъа алдатханнга бийик къуллукъла, ахча, мюлк жашаууну баш мураты болуп къалады. Алай биз аны ючюнмю жаратылгъанбыз?\nМуслийман а къаллай муратлагъа итинирге кереклиси уа бу аятда ангылатылады: «Хар жан да ёлюмню сынарыкъды. Къыяма кюнде хар биригиз да саугъагъызны толусунлай аллыкъсыз. Жаханимни отундан узайтылып, Жаннетге кирлик жетишимли болур. Жерде жашау жаланда зауукълукъ бла сукъландырыуду» (3:185). Бу аятны магъанасы - адам бу дунияда кесин Жаханимни отундан къутхарып, Жаннетге кирирча жашаргъа керекди. Олду аны мураты бу дунияда. Мухаммад файгъамбарны, Аллахны саламы анга болсун, хадиси аны билдиреди: «Жаннетде къамичи тенгли окъуна жерчик бу дунияда хар неден да багъалыды» (Бухари. Муслим).\nБелгили ислам алим шейх Ибн Таймия фатыуада Жаханимден къутулуп, Жаннетге кирирге болушурукъ он затны ачыкълагъанды.\nАладан биринчиси тобагъа къайтыуду. Гюняхлы иш этген адам аманлыгъын ангылап, жюрегинден аны ючюн сокъураныуду ол. Тобагъа къайтхан Уллу Аллахдан сора болушлукъну бир жерде да излемейди, анга къайтып, этген аманлыгъы ючюн жюрегинден сокъуранады. «Кеслерине заран салгъан къулларыма айт: «Бизни Жаратханны жумушакълыгъындан умут юзмегиз. Кертиди, Аллах гюняхланы толусунлай кечеди. Ол – кечиучюдю, халалды» (39:53).\nБашха жерде уа ол былай дегенди: «Аллах бла ант этеме. Мен кюннге 70 кере бизни Жаратхандан кечгинлик тилейме (истигъфар) эмда анга ёкюнюу бла къайтама) (Муслим). Истигъфар адамны гюняхладан тазалайды, тилек ачыкъ, таза жюрекден этилсе.\nБеш ууахты намаз, къошакъ намазла эм иги жумушладан бирлеридиле. Ала муслийманны Аллахуталагъа жууукъ этедиле, гюнахладан тазалайдыла. Былайда сёз гитче гюняхланы юсюнден барады. Анга шагъатлыкъны уа хадисде табабыз: «Беш ууахты намаз, жума намаз, Рамазан айда ораза тутуу аланы арасында этилген гюняхладан тазалайдыла, уллу гюняхладан башхаладан» (Муслим).\nСынаула. Жашау биз сюйгенча тынч, сыйдам тюйюлдю. Хар бирибиз да тюрлю-тюрлю жашау болумлагъа тюбейбиз: ауруйса, жууукъ адам бла айырылыргъа да тюшеди, сюйген адамынг ёледи, факъыралыкъгъа жолугъаса эм башхала. Битеу сынаула Аллахуталагъа табыннган адамны сынар ючюн бериледиле. Бу кезиуде муслийман тёзюмлю болса, ала барысы да Аллахдан келгенин ангыласа, ол заманда кечилир, саугъагъа тийишли болур.\nСыйлы Къуранда былай айтылады: «Биз сизни къоркъуула, ачлыкъ, мюлкюгюзню, адамларыгъызны тас этиу бла сынарыкъбыз. Тёзюмлюлюклери болгъанланы, къыйынлыкъ жетгенде: «Кертиди, барыбыз да Аллахданбыз, къайтхан да анга этерикбиз», - дегенлени къууандыр» (2:155-156).\nКъабырны азабы. Муслийманла артыкъда къоркъгъан, Аллахуталадан къутултууну тилеген жумушла бардыла. Аладан бири къабырны азабыды. Ол артыкъда къоркъуулу, къыйын болум эсе да, адамны гюняхладан тазалайдыла. Къабыр азаб Жаханимде сакълагъан къыйынлыкълагъа тенг тюйюлдю. Аллахутала бирлеге тазаланыуну быллай жолун сайлагъанды. Аллай муслийман Жаннетге жаханимни отун сынамай тюшерикди. Аллахутала бизни бу эки къыйынлыкъдан да сакълап, бу дуниядан аны ыразылыгъын табып кетгенлени арасына кийирсин.\nКъыяма кюнню сынауу. Бу кюнде адамланы уллу къыйынлыкъла сакълайдыла. Ол кюн тёзмезча къызыу боллукъду. Хар ким да жашауун къалай ётдюргенине, гюняхларыны ауурлугъуна кёре сыналлыкъды. Адам атасын, анасын, сабийин да унутурукъду, кесини къадары ючюн жарсыугъа кирликди.\n«Къулакъны сынсытхан таууш эшитилсе, муслийман къарындашын, анасын, атасын, юйдегисин, жашларын да унутурукъду. Хар адамны да кесини жарсыулары артыгъы бла боллукъдула», - деп айтылады бу кюнню юсюнден Сыйлы Китапда (33:37).\nЭнтта башха хадис: «Мен Уллу Аллахны атындан: «Энди уа ыразымыса, Мухаммад?» - деп соргъунчу жамауатны жакъларыкъма. «Мени Аллахым! Энди ыразыма», - деген кезиуге дери».\nМухаммад файгъамбар, Аллахны саламы анга болсун, бизни сакъларыгъына ышаныулукъ жюреклеге ырахматлыкъ береди.\nАллахуталаны халаллыгъы, кечиую. Къыяма кюн бир тюрлю сылтаусуз бизни Жаратхан гюняхларыбызны кечериги муслийманлагъа артыкъда уллу саугъады. Аллахуталаны халаллыгъы, ахшылыгъы уллуду, аны ючюн умут юзерге, тюнгюлюрге жарамайды. Сыйлы Къуранда былай айтылады: «Аллахуталаны халаллыгъындан ким умут юзеди, ажашханладан сора?» (15:56).


Нальчикде бизнес-ара ачылгъанды | Электронная газета "Кабардино-Балкария"\n24 мая, 2019 - 06:57\nАнга КъМР-ни экономиканы айнытыу министри Рахайланы Борис да къатышханды. «Бюгюн предпринимательлени кёбюсюню муратлары толгъанды. Энди документлени берир ючюн тюрлю-тюрлю инстанцияланы къыдырыргъа керек тюйюлдю. Соруулары болгъанла да алагъа жууап бир «терезеде» табарыкъдыла. Ол санда мында льгота халда кредит алыргъа болушурукъдула, активлеринден кёбюрек ахча излегенлеге уа гарантияла да берилликдиле»,- дегенди ол.\nМинистр быллай институтла бирси жыллада да ачыла тургъанларын, алай ала кеслерини тириликлерин кёргюзталмагъанларын да чертгенди.\n«Мой бизнес» деген ара «Гитче эм орта предпринимательствогъа эмда башламчылыкълагъа себеплик этиу» деген миллет проектни чеклеринде къуралгъанды. Аны баш магъанасы - адамгъа энчи кёзден къараргъа, толу информация бла жалчытыргъа эмда жумушларын тамамларгъа болушургъады.


(ЛЕБЕДА РАСКИДИСТАЯ, МАРЬ БЕЛАЯ)\nБирджыллыкъ, джазлыкъ ёсюмдю, мийиклиги 150 сантиметрге джетеди. Тамырындан кёлтюрюлген саптагъайы къызылдым бетлиди, бутакълыды. Чапыракълары гаккы тюрюслюдюле, къыйырлары тишлидиле, юслерине ун себилгенча акъсылдымдыла, къызыл тамгъачыкълары бла гоккалары бутакъланы учларында битедиле. Джашил бетлидиле.\nЛыбыта элия-къыркъар айлада чагъады. Урлугъу бек ууакъды, алай а кёбдю, таб, юч мингнге дери болады, сыйдамчыкъладыла. Лыбыта джер айырыб ёсген ханс тюлдю. Талалада, бачхалада, багушлада, суу ашагъан джерледе, ырхы ызлада, ёзен суу джанлада аслам болады. Кёбюсюне лыбытаны чапыракъларын, джангы джетеклерин аш айырыб, аш джарашмайын, марда бла ашагъанлагъа теджейдиле. Семиз адамла азаргъа сюйселе, алагъа да джарайды. Бу ханс ач джыллада хант орнуна ашалгъанды. Лыбытаны джетеклеринден, чапыракъларындан ун этиб, гырджын этиб тургъандыла. Алай а айла бла ашаргъа джарарыкъ тюлдю.\nНе ючюн десегиз, адамны ашхынына, джебегине зараны болады кёб къабыл этилсе. Лыбытаны ичи ётген, ашхыны ауругъан, джебегине джетген, терлерге ёч, джётел этген, ёпке аурууу болгъан адамла бу мардада джарашдырыб хайырландырыгъыз: кебдирилиб джыйылгъан хансындан бир уллу шай къашыкъ бла бирни 200 миллилитр къайнагъан суугъа атыб, шайча этиб, ашарны аллы бла 2-шер уллу шай къашыкъ бла 3 кере ичигиз.


19.10.2021, 16:36 - Билим\nСабийле токну юсюнден толу хапар\n«Каббалкэнерго» предприятияны специалистлери Нальчикде «Радуга» санаторийде солугъан сабийлени жокълап, алагъа электрокючню къоркъуусузлу хайырланыуну юсюнден дерс бардыргъандыла.\n18.10.2021, 13:26 - Политика\n«Республика Валерий Коков салгъан ыздан таймай барлыгъына ийнанама»\nБюгюн Къабарты-Малкъар Республиканы биринчи Президенти Валерий Коковну Нальчикде къырал аграр университетни аллында орналгъан эсгертмесине гюлле салыу болгъанды.\n18.10.2021, 13:22 - Политика\nСоциал-экономика, жамауат-политика айныуну онгларына къарагъандыла\nТюнене Нальчикде РФ-ни Президентини Шимал-Кавказ федерал округда толу эркинликли келечиси Юрий Чайка Къабарты-Малкъарны Башчысы Казбек Коков бла ишчи тюбешиу бардыргъанды.\n18.10.2021, 13:18 - Политика\nДууа тутхандыла, гюлле салгъандыла\nКъабарты-Малкъарда республиканы биринчи Президенти Валерий Мухамедович Коков туугъанлы 80 жыл толгъанына жораланнган ишле ётгендиле. Ол санда аны туугъан жеринде, Бахсан шахар округну Дыгулыбгей элинде, къабырына гюлле салыннганды.\n18.10.2021, 13:16 - Политика\nБахсанда КъМР-ни биринчи Президентине эсгертме ачылгъанды\nБахсан шахар округну Дыгулыбгей элини Маданият къаласыны аллында белгили совет, россей къырал эмда политика къуллукъчу Валерий Мухамедович Коковха эсгертме салыннганды. Аны ачылыууна Къабарты-Малкъарны Башчысы Казбек Коков, Къарачай-Черкесни оноучусу Темрезланы Рашид, РФ-ни Федерал Жыйылыууну Федерация Советини членлери, Къырал Думаны депутатлары да къатышхандыла.\n18.10.2021, 11:29 - Политика\nГитчелени жоллада ачыгъанларыны сылтауларын эмда аланы сакълауну амалларын сюзгендиле\nКъМР-ни Парламентини кезиулю жыйылыуунда, «комитетни сагъатында», сабийлени жоллада ачыгъанларыны сылтаулары бла аланы сакълауну амаллары сюзюлгендиле. Жыйылыуну республиканы законла чыгъарыучу органыны башчысы Татьяна Егорова бардыргъанды. Баш докладны уа КъМР-ни ГИББД-сыны таматасыны къуллугъун толтургъан Дмитрий Сухорученко этгенди.\n18.10.2021, 11:25 - Жангылыкъла\nИнстаграмда газетибизни окъугъанланы асламлыгъы къууандырады\nХурметли окъуучула, сиз барыгъыз да билгенигизча, алгъаракъладан бери «Заман» газетни Инстаграмда официальный страницасы gazeta_zaman тири бардырылады. Басма изданияда чыкъгъан материалларыбыз, суратла асламлагъа кенг белгили болурча, анда да тохтамай кёргюзтюлгенлей турадыла.\n14.01.2019 - 09:10\nЮйретиуню кёп амалларын хайырланып\nКъМР-де УФСИН-де къуллукъ этгенле ишлери сюдлюк болгъанланы къылыкъларын тюзетир муратда тюрлю-тюрлю амалланы хайырланадыла. Ол санда къырал байрамланы да белгилемей къоймайдыла.\n14.01.2019 - 09:05\nЭм учуз жашау журтла - Къабарты-Малкъарда\nРосстатны эсеплерине кёре, Къабарты-Малкъарда биринчи къолдан сатылгъан жашау журтну бир квадрат метри 25292 сом турады. Бу тизмеде экинчи болуп Калмыкия барады. Анда бир квадрат метр 30155 сомгъа сатылады. Ызы бла учуз багъала Брянск, Владимир эм Тамбов областьлададыла.\nКъабарты-Малкъарны Бийик тау заповедниги 1976 жылда къуралгъанды. Анда ишлерин сюйген, анга кёллери бла берилген адамла урунадыла. Аны тийрелеринде аламат жерледен сора да, Къызыл китапха кирген битимле, жаныуарла, къурт-къумурсхала да бардыла.\n14.01.2019 - 08:55\nБагъыу амаллагъа – федерал бюджетден 149 миллион сом\n2019 жылда «Онкология ауруулагъа къажау сюелиу» деген миллет проектни чеклеринде Къабарты-Малкъар федерал бюджетден 149 миллион сом аллыкъды.\nСансызлыкъ ажымлыкъгъа келтиргенди\nБараз кюн 18.10 минутда Элбрус излеу-къутхарыу къауумну дежурныйине Москвадан келген тиширыу сёлешип, баш иеси эрттенликде лыжалада учаргъа кетип, шёндюге дери къайтмагъанын билдиргенди. Къутхарыучула олсагъат жолгъа атланнгандыла.\n11.01.2019 - 08:26\n«Хасанияны» келечилеринде – ахшы кёрюмдюле\nПрохладна районну эркин тутушуудан кубогуна республиканы спорт клубларындан бла школларындан 2004-2007 жыллада туугъан жаш гёжефле къатышхандыла.\n11.01.2019 - 08:23\nЭки устаны хурметине – тёрели турнир\nТырныауузда В.А. Губанов атлы спорт-саулукъну кючлеу комплексде боксдан, тренер Муаед Дышековну бла спортну устасы Текуланы Маратны хурметлерине тёрели битеуроссей эришиу къуралгъанды. Анга 2002-2005 жыллада туугъан 160-дан аслам спортчу къатышханды.\nЗакийге багъырдан эсгертме ишлейди\nБелгили суратчы Ахматланы Леуанны республикадан тышында да иги таныйдыла. Суратларында жерибизни айбатлыгъын, адамларыбызны ариулукъларын, субайлыкъларын кёребиз. Хар бирине къарасанг да жашны усталыгъына, Аллах берген фахмусуна сейир этесе.\n11.01.2019 - 08:10\nБорчунг бар эсе, аны тёлеп къутулгъандан игиси жокъду\nСюд приставланы федерал службасыны КъМР-де Управлениясында былтырны эсеплерин чыгъаргъандыла.\n11.01.2019 - 08:08\nРахайланы Масхутну къызы Альбина Башкъортостанны Москвада Дайым представительствосунда бардырылгъан “Россейни тюрк тилли жаш тёлюсюню шёндюгю болумгъа кесин жарашдырыу эмда россейли миллетни\n11.01.2019 - 08:03\nТау ауушланы жанларын аямай къоруулагъандыла Къабарты-Малкъар фашист ууучлаучуладан азатланнганлы -76 жыл\n1941 жылны кюз артында гитлерчи аскерле Украинаны жерини асламын, Белоруссияны, Молдавияны, Литваны, Латвияны, Эстонияны эм Россей Федерацияны бир-бир областьларын къолгъа этген эдиле. Душман, Ленинградны къуршоугъа алып, баш кючлерин Москваны тийрелерине жыйышдыргъанды.\n11.01.2019 - 08:01\nКъонакъла Элбрусда зауукълу солугъандыла\nБыйыл къыш солуу кюнлерин Элбрусда ётдюрюрге, тау лыжалада учаргъа да Ставрополь, Краснодар, Приморск, Хабаровск эм Алтай крайладан, Москвадан, Санкт-Петербургдан, Кърымдан эмда башха регионладан кёп адам келгенди. Ала мында хауаны болумуна, терен къар жаугъанына да бек бюсюрегендиле.\nКъарачай- малкъар орузлама\nАйланы «Къарачай-малкъар-орус сёзлюкде» берилген атлары\nБашил ай - январь.\nБайрым ай – февраль.\nТотурну (ауузну) ал айы – март.\nТотурну (ауузну) арт айы – апрель.\nХычаман (хычауман) ай – май.\nЛуккур (луккул) никкол ай – июнь.\nПодробности... | Просмотрено: 523\nХорлагъандыла, энчи футбол майдан къоллу да болгъандыла\nБизни республикадан «Инаркой» футбол команда ОНФ-ни «Уличный красава» акциясында хорлагъанды. Жашчыкъла, 16-17-жыллыкъланы араларында финалгъа чыгъып, Кемерово областьны «Сатурн» командасы бла Сочиде «Фишт» стадионда ойнагъандыла. Бу сермешде бизникиле кючлюрек болгъандыла.


Спецтехника Лифляндская улица. Аренда спецтехники Лифляндская улица\nСпецтехника Лифляндская улица. Аренда спецтехники Лифляндская улица.\nОТЗЫВЫ АРЕНДА СПЕЦТЕХНИКИ Лифляндская улица\nНаш портал spetstehnikaspb.ru в сети интернет можно найти по таким запросам как: Спецтехника Лифляндская улица. Аренда спецтехники Лифляндская улица.\n# Спецтехника Лифляндская улица # Аренда спецтехники Лифляндская улица


Ахшы тёрелени да унутмай, жангычылыкъладан да артха турмай | Электронная газета "Заман"\nТырныауузда 3-чю номерли орта школ ачылгъанлы быйыл 55 жыл толгъанды. Ол магъаданчыланы шахарында бек уллу мектепге саналгъанды. Аны директору Хутуйланы Любовь кеси да ма мында окъугъанды. Ол айтханнга кёре, 80-чи жыллада беш башланнган, тогъуз да орта билим берген классла болгъандыла. Аланы хар биринде къыркъдан аслам окъуучу бар эди. 1987 жылда уа парталагъа бир заманда да болмагъанча кёп адам олтургъанды -1806. Айхайда, устазланы саны да аллай бир уллу эди - эки жюзден аслам.\nЖарым ёмюрден артыкъ заманны ичинде мындан беш мингден аслам сабий окъуп чыкъгъанды. Аладан 174-сю «Окъууда энчи жетишимлери ючюн» майдаллагъа тийишли болгъандыла. Кёплери даражалы вузланы бошап, тюрлю-тюрлю бёлюмледе атларын айтдыргъандыла. Аланы араларында профессорла, илмуланы кандидатлары, тогъуз регион министр окъуна бардыла. Арт жыллада мектепни орта эсеп бла жыйырма адам бошап чыгъады. Аланы асламысы бийик билим берген окъуу юйлеге киредиле.\n3-чю номерли школ замандан артха къалмазгъа кюрешеди, окъутууну бла юйретиуню жангы амалларын сингдиреди. Аладан бирлери – сабийлеге, ол санда саулукълары жаны бла чекленнген онглары болгъанлагъа да, башланнган билим бериуню федерал къырал стандартын кийириудю, «Инновациялы школ» окъутуу амалны сынап кёрюудю. «Россейли школчуланы къымылдаулары» жамауат-къырал сабий-жаш тёлю организацияны айнытыугъа да мектеп тири къатышады.\nАрт жыллада билим бериуню жангыча къурау жаны бла да уллу иш бардырылгъанды: окъуу кабинетле тийишли оборудование бла жалчытылгъандыла, билим бериуню бла юйретиуню игилендирген шёндюгю программала сингдириледиле.\nБюгюнлюкде устазланы 80 проценти бийик квалификациялыдыла. Кёплери «Россей Федерацияны битеулю билим бериуюню сыйлы къуллукъчусу», «РФ-ни жарыкъландырыууну отличниги», «КъМР-ни сыйлы устазы» деген махтаулу атлагъа тийишли болгъандыла. «Жылны устазы» деген район эмда битеуроссей конкурслада да жетишимли болгъанла бардыла.\n- Тюрлю-тюрлю жыллада Улбашланы Фатимат, Бапыналаны Залина, Наталья Байкулова, Борчаланы Людмила, Курданланы Ирина, Этезланы Фатимат, Хапаланы Залина конкурслада хорлагъандыла эмда алчы жерлеге чыкъгъандыла. Ёзденланы Зейжан бла Беккиланы Мёлег а «Билим бериу» миллет проектге кёре бардырылгъан «Бек иги устаз» деген конкурсда хорлап, ахча саугъала алгъандыла.\nШёндю школда абадан къауумдан бла жаш тёлюден бирикген коллектив къуралыпды. 15 устаз бу мектепни бошап чыкъгъанладыла. Ала, таматаланы ахшы тёрелерин андан ары бардыра, жетишимли ишлейдиле.\nБыйыл мектепде 576 сабий окъуйду, аладан 64-сю биринчи классха келгенледиле. 200-ден аслам жашчыкъ бла къызчыгъ а школну сабий садына жюрюйдюле. Тырныауузда 3-чю номерли школну тарыхы андан ары барады.


Московская область -> Наро-Фоминск -> Детские сады\nДетские сады в Наро-фоминске Московской области\nКак и в любом населенном пункте, в Наро-фоминске детские сады разделяются на государственные и частные дошкольные учреждения.\nГ. Наро-Фоминск детский сад № 5\nадресг. Наро-Фоминск, Профсоюзная улица, 9б\nТелефон+7 (496) 344-94-75\nадресг. Наро-Фоминск, Карла Маркса улица, 1а\nТелефон+7 (496) 341-58-81\nадресг. Наро-Фоминск, Латышская улица, 6а\nТелефон+7 (496) 343-65-20\nадресг. Наро-Фоминск, Шибанкова улица, 31\nТелефон+7 (496) 344-27-17\nадресг. Наро-Фоминск, Маршала Жукова улица, 170а\nТелефон+7 (496) 343-15-22\nадресг. Наро-Фоминск, Автодорожная улица, 21\nТелефон+7 (496) 343-16-14\nадресг. Наро-Фоминск, Комсомольская улица, 5\nТелефон+7 (496) 343-80-76\nадресг. Наро-Фоминск, Рижская улица, 1\nТелефон+7 (496) 343-85-01\nадресг. Наро-Фоминск, Пешехонова улица, 9а\nТелефон+7 (496) 344-62-72\nадресг. Наро-Фоминск, Ленина улица, 19\nТелефон+7 (496) 343-54-20\nадресг. Наро-Фоминск, Школьная улица, 2а\nТелефон+7 (496) 343-76-56\nадресг. Наро-Фоминск, Володарского улица, 16а\nТелефон+7 (49634) 3-83-40\nадресг. Наро-Фоминск, улица Новикова,\nадресг. Наро-Фоминск, улица Мира,\nадресг. Наро-Фоминск, улица Шибанкова, 22\nдетский сад № 11 «Сказка»\nадресг. Наро-Фоминск, улица Мира, 11\nадресг. Наро-Фоминск, Московская улица, 8/1\nадресг. Наро-Фоминск, улица Курзенкова,\nДобавить Детские сады в Наро-фоминске


Форум :: Халкъыбызны джигит, джигер, фахмулу тиширыуларына аталгъан тема.\nХалкъыбызны джигит, джигер, фахмулу тиширыуларына аталгъан тема., Сатанай бийчеден бюгюнлеге дери...\n24.07.2016 23:32:47 Translit\n2016 дж. июлну 21, "Къарачай" газет. Статьяны форумгъа салгъан - Тинибек.\nКъобанланы Хауаны юсюнден китабны окъуй\nДЖАЗГЪАНЫН ИГИ ЭТГЕНДИ\nМиллетибизни атын махтау бла айтдыргъан адамларыбыз кёбдюле. Ала ишлеген, уруннган заманда аланы юслеринден ана тилибизде чыкъгъан газетде джазар ючюн къалмай эдик.\nАла ишден кетиб, пенсионерле болгъанларында уа, аланы атларын бир джерде да сагъынмайбыз. Алай бла бюгюнлюкде биз аланы унутуб къояргъа джетгенбиз. Аланы бир къаууму бусагъатда да сауду, уллу болмаса да, хар бирини юсюнден бир китабчыкъ джазыб чыгъарыргъа керек эди. Аланы урунуу джоллары, кеслерини джюрютгенлери ёсюб келген джаш тёлюбюзге юлгю боллукъду.\nМен билиб Социалист Урунууну джигитлери Шидакъланы (Къобанланы) Патияны, Байрамкъулланы Зухраны, Ёзденланы Добайны дагъыда башхаланы юслеринден джукъ джазылмагъанды. Джандетли болсунла, ала бюгюнлюкде керти дуниягъа кетгендиле.\nКъобанланы Хасанны къызы Хауаны юсюнден да китаб-зат джазылмагъанды деб, кишиге айтмасам да, ичимден къыйналыб тура эдим. Бир кюн Гитче Къарачай районну администрациясына кириб, башчысыны заместители Гналаны Борисни къызы Асият бла саламлашыб, ушакъ эте тургъанлайыма, ол, шкафына узалды да, бир къызыл тышлы китабчыкъны чыгъарды.\n- Алий! - деди ол, мени кёзюме къарай. - Бу китабчыкъ кимни юсюнден болгъанын билемисе?\n- Билмейме, - дедим. - Китабны тышына уа Къобанланы Хасанны къызы Хауаны сураты салыныбды. Кесини юсюнден китабчыкъмы джазгъанды? - деб сордум.\n- Огъай, муну журналист Къозбаланы Магометни къызы Зарина джазгъанды. Сеннге береме, окъу, - деб аны меннге узатды. Хауаны юсюнден кесим джазсам да, аллай бир къууанныкъ болмаз эдим китабчыкъны кёргенимде. Аны 122 бети барды. ол 2014-чю джыл «Нарт» китаб басмада чыкъгъанды, суратлары да кёбдюле ичинде.\nКъобанланы Хауа, Уллу Аллах анга энтда кёб джылланы джашаргъа буюрсун, бюгюнлюкде сау-эсенди: анга 80 джылдан аслам болгъанды. Тобукълары бир кесек къыйнайдыла ансы, саулугъуну хатасы джокъду. Мен Къобанланы Хауаны атын эртде эшитиб, аны бла ёхтемлениб турсам да, кеси бла 1980-чы джыл танышхан эдим. Мен ол джыл Гитче Къарачай районну культура бёлюмюню тамадасы болуб ишлеб башлагъан эдим. Совет Союзну тамам залим заманы эди. Эл мюлкге, промышленностха, культурагъа, медицинагъа кърал уллу эс бёле эди. Совет халкъ бешджыллыкъ планланы алыб, аланы болджалдан алгъа толтурур ючюн тамам кёлю бла уруна эди.\nГитче Къарачай районда да «Элия» завод ишлесе да, эл мюлкге айырылыб эс бёлюне эди. Артыкъ да бек сют малчылыкъгъа. Районда талай мюлк бар эди да, бары да сют саууудан планларын болджалдан алгъа толтура эдиле. Культура къуллукъчула да, эл мюлкде уруннганлагъа барыб, алагъа концертле кёргюзюб, кёллерин кёлтюрюб тура эдиле.\nБюгюнча эсимдеди, бир кере районну суратлау-чемерлик коллективлерин, джырлаучуларын алыб, Бийчесыннга баргъан эдим. Джай сайын районну сют-товар фермалары ары чыгъыучан эдиле. Бийчесында малчыланы сют заводу, штабы да бар эди. Районну фермалары аладан узакъ болмай орналгъан эдиле. Бусагъатда заводну джугъу да къалмагъанды. Ол уллу зат эди. Кюн сайын 100 тоннадан аслам сютню ала эди. Гитче Къарачай бла къалмай, башха районланы фермаларыны сютлерин да ала эди.\nШтабны къатында башы да джабылгъан уллу сцена бар эди. Къуру районну артистлери тюл, областдан, башха районладан да суратлау-чемерлик коллективле келселе, концерт программаларын алайда кёргюзе эдиле. Малчыла, олтуруб, концертлеге къарарча шиндикле да салыннган эдиле.\nКюнлени биринде, медицинада, культурада, дагъыда башха санагъатлада уруннганланы КПСС-ни район комитетине джыйыб, тамбла Бийчесыннга чыгъыб, малчыла бла тюбеширге керексиз. Суратлау-чемерлик коллективле концерт кёргюзедиле, медикле уа аланы саулукъларын тинтиб чыгъарыкъдыла дегенлеринде, джыйылыу бошалгъандан сора, мен да культура къуллукъчуланы джыйыб, тамбла этерик ишибизни айтхан эдим. Унутуб барама, штабда медпункт да ишлей эди. Малчыла къышхы стауатларына тюшгюнчю дери стоматолог, фельдшер анда туруучан эдиле. Тюздю, ала бир айдан кёб турмай эдиле, аланы орунларына башхала келиучен эдиле. «Терк болушлукъну» машинасы да бар эди Бийчесында.\n- Экинчи кюн танг-атар атмаз, барыбыз да джыйылыб, Бийчесыннга джол тутдукъ. Мараны башына джетиб, сол джанына бурулгъанлай, бизни милиция постда ишлеген джашла тохтатдыла. Къагъытларыбызгъа къараб, къайры баргъаныбызны билгенлеринде: «Иги джолгъа барыгъыз!» - деб, джылы ашырдыла. Тёрт джаныбызгъа къарай барабыз. Къайры къарасакъ да, къой, тууар мал сюрюуле кёрюнедиле. Ол джыллада ат тутаргъа кърал къоймай эди да, джылкъы кёрмедик. Байлыкъгъа сейирсине, къууана Бийчесынны штабына джетиб къалдыкъ.\nДжолда эки сагъатдан аслам баргъан болур эдик да, бир кесек ач болгъаныбыз таныла башлады. Биз керекли аппаратураланы хазырлай тургъанлай, бир сагъатдан штабны тамадасы келди да:\n- Артистлерибиз джолда арыгъан, ач болгъан болурла, келсинле да ауузлансынла деб, Къобанланы Хасанны къызы Хауа сизни барыгъызны да фермасына чакъырады, - деди. - Хауаны фермасы штабдан, сют заводдан да узакъ тюл эди. Джаяулай кёб да бармагъанлай, къошха джетиб къалдыкъ. Аллыбызгъа Хауа, аны ызындан Социалист Урунууну Джигити Байрамкъулланы Зухра дагъыда башхала чыкъдыла. Ма ол кюн Хауа бла Зухраны къолларын биринчи кере тутхан эдим. Барыбызны да тамам кёллери бла сыйладыла.\nМа ол кюн иш этиб, Хауа бла Зухраны бетлерине къараб, сёлешгенлерине тынгылаб турдум. Дуниягъа джаратылгъанлай огъуна быладан насыблы болмагъанча алай джюрюте эдиле кеслерин ала. Хауаны юсюнден китабчыкъны окъугъанымда уа, билдим аны къаллай къыйын джазыуу болгъанын. «Джазыуу къыйын болса да» деб бош атамагъанды автор китабчыкъгъа да.\nХауа къралгъа да кёлкъалды болмай, къаджыкъмай урунуб, Ленинни, Урунууну Къызыл Байрагъыны, «Хурмет Белгисини» орденлери дагъыда башха сыйлы саугъалагъа ие болгъанды.\nХауаны атасы Хасан, анасы Келимат Хурзукда джашагъандыла. Аланы дагъыда тёрт сабийлери Лейла, Магомет, Ахмат, Аминат – болгъандыла. Уллу Ата джурт къазауат башланнганында, Хауагъа 5-6 джыл болгъанды.\nБеш сабийлери болгъаннга да къарамай, Хасанны фронтха аладыла. Алай а ол фашистле бла урушха кирмейди. Невинномысск шахарда башха аскерчиле бла юрениулени ёте тургъанлай, фашист авиация чабыуул этиб, алайда кёблени къырады, Хасанны да ауур джаралы этедиле атылгъан тобланы осколкалары. Аны юйюне алыб келедиле - тёшекге тюшеди. Джаралары сау болургъа, 1943-чю джылны ноябрь айыны 2-де бютеу къарачай халкъныча, быланы да тууар мал ташылгъан вагонлагъа миндириб, Орта Азия бла Къазахстаннга зор бла ашырыб иедиле. Была барыб, Къыргъыз ССР-де орналадыла. Сабийлени аталары Хасан Азияда кёб джашамайды. Джолда бара джаралары ашланадыла, къаты ауруб, ёлюб къалады. Бютеу ауурлукъ аналары Келиматны юсюне тюшеди. Беш сабийни джанларын сау къалдырыр ючюн, къыш айлада битимлери джыйылгъан чюгюндюр бачхалагъа барыб, анда джукъ табалсам деб, къалгъан-булгъанны джыяргъа кюрешеди. Джукъ табхан болса, бишириб, сабийлерине береди. Алай а аны джашауу да кёбге созулмайды. Ачдан асыры къарыусуз болгъандан, кечелени биринде сабийлерини арасында джукълаб тургъанлайына ёлюб къалады. Аны ызындан Хауаны бир къарнашчыгъы Магомет да ёледи.\nАтасыз-анасыз къалгъан сабийле къайгъылы киши болмайды. Болуб да ким боллукъ эди, хар ким башын кечиндиралмагъан заманда? Къыш ачлыкъ, тюрлютюрлю ауруула, алагъа сууукъла къошулуб, кёб кёчгюнчюню джашауларын юзе эди. Сабий болса да, Хауа къарнашчыкъларыны, эгешчиклерини джанларын сау къалдыр ючюн, сууукъ бола, чюгюндюр бачхалагъа кеси барыб, джукъ табса, отха атыб, бишириб, алагъа бериучен эди. Была да къырылыргъа башлаб тургъанлайларына, насыблары тутхан болур эди, кюнлени биринде танг да тюгел атхынчы аналарыны гитче эгечлери Берхан келиб къалады. Сабийлени болумларын кёрюб, джылайды-сарнайды. Эрлай огъуна барын да биргесине алыб кетеди. Сабийлеге къарай, Берхан эрге кеч чыгъады. Хауагъа ол кёзюуде 14 джыл болса да, сабийлеге аталыкъ-аналыкъ этиб башлайды. Ишге джарашады. Аланы инджитмез ючюн, кесини джашауун киши бла байламлы этмей къояды.\n- Джуртуна къайтханында уа, Хауа, «Ючкекен» совхозну биринчи фермасына тамадалыкъ этген бла къалмай, ийнек саууучу болуб турады. Байрамкъулланы Зухраны - Социалист Урунууну Джигитини джетишимлеринде Хауаны да уллу къыйыны барды. Ол бютеу коллективге ата-аналыкъ этиб, хар бирине къайгъырыб тургъанды. Урунууда джетишимлери ючюн талай орден алгъан бла къалмай, область, край советлеге депутат эмда СССР-ни Профсоюзларыны съездине делегат болгъанды.\nМен кесими джашауумда кёб китаб окъугъанма. Къобанланы Хауаны юсюнден джазылгъан «Джазыуу къыйын болса да» деген китабчыкъ бир тюз таулу тиширыуну къыйын джашау джолун ариу кёргюзген бла къалмай, аны огъурлу, ариу сыфатын суратлайды. Китабны авторуна джюрегими теренинден уллу разылыгъымы билдиреме, белгили адамыбыз Къобанланы Хасанны къызы Хауаны джашауун, урунууда этген джетишимлерин таб суратлай билгени ючюн...\n26.07.2016 18:24:59 Translit\nБоташланы Зоя (Зоя Граннес) Норвегияда джашагъанлы - 50 джыл. Аллай бир заманны ичинде тилин унутмагъаны, халкъына сюймеклиги, тансыкълыгъы ёсгенден ёсюб баргъан болмаса, таркъаймагъанды. Зояны юсюнденди радиобериу.\nРадиопрограмма "Добрый день" 26.07.2016